KOMUNIKAZZJONI TAL-KUMMISSJONI LILL-PARLAMENT EWROPEW U LILL-KUNSILL PROTEZZJONI TAL-BAĠIT TAL-UE SA TMIEM L-2013 /* COM/2014/0618 final */





Werrej 1........... SOMMARJU EŻEKUTTIV U KONKLUŻJONIJIET.. 3 2........... OBJETTIV U SFOND.. 4 2.1....... Objettiv.. 4 2.2....... Sfond.. 4 2.3....... Il-proċess għal korrezzjonijiet finanzjarji u rkupri 6 2.4....... Aktar konsegwenzi tal-korrezzjonijiet finanzjarji u tal-irkupri 6 3........... Il-korrezzjonijiet finanzjarji u l-irkupri implimentati fl-2013 7 3.1....... Ħarsa ġenerali 7 3.2....... Korrezzjonijiet finanzjarji 9 3.3....... Rkupri 12 4........... Korrezzjonijiet finanzjarji kumulattivi u rkupri implimentati fl-2013 12 4.1....... Ħarsa ġenerali 12 4.2....... Korrezzjonijiet finanzjarji 13 4.3....... Rkupri 24 5........... KORREZZJONIJIET FINANZJARJI NETTI U TITJIB IPPJANAT GĦALL-PERJODU TA’ PROGRAMMAZZJONI 2014-2020.. 24 5.1....... Sfond.. 24 5.2....... Korrezzjonijiet finanzjarji netti tal-2013: Impatt fuq il-baġit tal-UE.. 25 5.3....... L-impatt fuq il-baġits nazzjonali 27 5.4....... Agrikoltura.. 27 5.5....... Koeżjoni 29 6........... MIŻURI PREVENTIVI. 33 6.1....... Agrikoltura.. 33 6.2....... Koeżjoni 35 7........... AZZJONIJIET KORRETTIVI LI SARU MILL-ISTATI MEMBRI B'INIZJATTIVA TAGĦHOM STESS.. 36 7.1....... Agrikoltura.. 36 7.2....... Koeżjoni 37 8........... RKUPRI OĦRAJN.. 38 8.1....... Rkupru ta’ ammonti tal-prefinanzjament. 38 8.2....... Rkupri relatati ma’ dħul minn riżorsi proprji 39 1. SOMMARJU EŻEKUTTIV U KONKLUŻJONIJIET Din il-Komunikazzjoni dwar il-protezzjoni tal-baġit tal-Unjoni Ewropea (EU) tfittex li tiddeskrivi fid-dettall il-funzjonament tal-mekkaniżmi preventivi u korrettivi użati sabiex tipproteġi l-baġit tal-UE minn nefqa illegali jew irregolari, u sabiex tipprovdi l-aħjar stima taċ-ċifri li jirriżultaw mill-użu tagħhom. L-azzjonijiet preventivi u r-responsabbiltajiet jiddependu fuq il-metodu ta’ implimentazzjoni tal-baġit tal-UE – pereżempju l-interruzzjonijiet u/jew is-sospensjoni ta’ pagamenti huma użati ħafna taħt il-Politika ta’ Koeżjoni u issa ġew introdotti għal-infiq Agrikolu. L-azzjonijiet korrettivi, jiġifieri l-korrezzjonijiet finanzjarji u l-irkupri, jinqalgħu b’riżultat ta’ superviżjoni u kontrolli li saru kemm mill-Kummissjoni kif ukoll, fil-każ ta’ spejjeż ta’ ġestjoni konġunta, l-Istati Membri dwar l-eliġibbiltà tan-nefqa ffinanzjata mill-baġit tal-UE. Minħabba n-natura pluriennali tal-programmi, il-qafas ta’ kontroll u l-kumplessità tal-mekkaniżmi u l-proċeduri korrettivi, ir-riżultati (jiġifieri l-korrezzjonijiet) huma ġeneralment implimentati diversi snin wara li n-nuqqasijiet jew l-irregolaritajiet ikunu ġew identifikati. Din il-Komunikazzjoni tiffoka primarjament fuq ir-riżultati tar-rwol superviżorju tal-Kummissjoni, iżda ċ-ċifri dwar il-korrezzjonijiet finanzjarji u l-irkupri li jirriżultaw mill-kontrolli tal-Istat Membru jingħataw ukoll fit-Taqsima 7. Qed jiġi enfasizzat li l-objettiv primarju tal-korrezzjonijiet finanzjarji u l-irkupri huwa li jiġi żgurat li l-fondi tal-UE jintużaw b’mod konformi mal-qafas ġuridiku. Il-korrezzjonijiet finanzjarji u l-irkupri relatati mal-Politika Agrikola Komuni (PAK) u mal-politiki interni u esterni jirriżultaw fil-qligħ ta’ ammonti irregolari li jkunu tħallsu preċedentement fil-baġit tal-UE (korrezzjonijiet finanzjarji netti). L-ammonti irregolari misjuba taħt il-Politika ta’ Koeżjoni huma, s’issa, l-aktar korretti billi jiġu sostitwiti b’nefqa ġdida, li għandha tkun regolari – f’dan il-każ il-flejjes ma jmorrux lura fil-baġit tal-UE. Wara l-operazzjoni li rnexxiet ta’ korrezzjonijiet finanzjarji netti fil-qasam Agrikolu għal ħafna snin, il-leġiżlatur iddeċieda li għandu jiġi applikat mekkaniżmu simili għall-politika ta’ Koeżjoni għall-perjodu ta’ programmazzjoni 2014-2020. Rigward l-impatt tal-miżuri korrettivi meħuda mill-Kummissjoni, iċ-ċifri ewlenin għas-sena finanzjarja 2013 huma kif ġej: Il-korrezzjonijiet finanzjarji u l-irkupri kkonfermati (deċiżi jew aċċettati) fl-2013 ammontaw għal EUR 3,4 biljun jew 2,3 % tal-pagamenti baġitarji ta’ dik is-sena; Ara t-Tabella 3.1; L-ammonti implimentati fl-2013 kienu ta’ livell simili, li huwa ta’ EUR 3,3 biljun jew 2,2 % tal-pagamenti baġitarji. Ara t-Tabella 3.1. Iċ-ċifri kumulattivi, madankollu, jipprovdu aktar informazzjoni utli dwar is-sinifikat tal-mekkaniżmi korrettivi użati mill-Kummissjoni minħabba li jieħdu kont tan-natura pluriennali tal-biċċa l-kbira tal-infiq tal-UE u jinnewtralizzaw l-effetti ta’ avvenimenti ta’ darba: Matul il-perjodu 2009-2013, l-ammonti ta’ korrezzjonijiet finanzjarji u rkupri kkonfermati u deċiżi juru xejra li qed tiżdied. L-ammont medju kkonfermat kien ta’ EUR 2,9 biljun jew 2,2 % tal-ammont medju ta’ pagamenti magħmula mill-baġit tal-UE, filwaqt li l-ammont medju implimentat f’dan il-perjodu kien ta’ EUR 2,7 biljun jew 2,1 % tal-pagamenti; Ara l-Grafika 4.1; Għall-FAEG, il-medja tar-rata ta’ korrezzjoni għal kull sena finanzjarja għall-perjodu 1999-2013 kienet ta' 1,5 % tan-nefqa; Ara t-Taqsima 4.2.2.; · Għall-fondi tal-FEŻR u tal-FSE 2000-2006 (fejn l-għeluq huwa kważi lest), fl-aħħar tal-2013, ir-rata kombinata ta’ korrezzjonijiet finanzjarji, ibbażata fuq xogħol ta' superviżjoni tal-Kummissjoni biss, kienet ta’ 4,5 % tal-allokazzjonijiet magħmula (ir-rata ta’ korrezzjoni tiżdied għal 5,1 % tal-allokazzjonijiet meta jitqiesu l-korrezzjonijiet finanzjarji addizzjonali rrappurtati mill-Istati Membri u relatati mal-attività ta’ kontroll tagħhom stess). Ara t-Taqsima 4.2.4. Iċ-ċifri ppreżentati f’din il-Komunikazzjoni juru r-riżultati pożittivi tal-attivitajiet preventivi u korrettivi pluriennali mwettqa kemm mill-Kummissjoni kif ukoll mill-Istati Membri, bir-riżultat finali jkun li l-baġit tal-UE jkun protett b'mod adegwat minn nefqa magħmula bi ksur tal-liġi applikabbli – ara wkoll ir-“Rapport ta' Sinteżi" tal-Kummissjoni għall-2013, b’mod partikolari t-Taqsima 4.1[1]. Barra minn hekk, is-sinifikat tal-ammonti rrappurtati dwar il-korrezzjonijiet finanzjarji u l-irkupri għandhom jitqiesu bħala affermazzjoni tal-impenn taż-żewġ partijiet sabiex jiġi żgurat li flus il-kontribwenti Ewropej qed jintużaw b'mod konformi mar-rekwiżiti ġuridiċi. 2. OBJETTIV U SFOND 2.1. Objettiv Din il-Komunikazzjoni dwar il-protezzjoni tal-baġit tal-UE tiġi ppreparata kull sena wara talba speċifika mill-Parlament Ewropew fil-kuntest tal-proċedura ta’ kwittanza tal-2011 u għalhekk hija indirizzata lil din l-istituzzjoni, kif ukoll lill-Kunsill. Hija trażmessa wkoll lill-Qorti Ewropea tal-Awdituri (QEA). Din għandha tinqara flimkien maċ-ċifri divulgati fin-Nota 6 tal-kontijiet annwali tal-UE tal-2013, ir-Rapport ta’ Sinteżi tal-Kummissjoni, u l-partijiet rilevanti tar-Rapporti Annwali tal-Attività tad-Direttorati Ġenerali kkonċernati. L-objettiv ta’ din il-Komunikazzjoni huwa li jkunu pprovduti: (1) Ħarsa ġenerali ta' livell għoli lejn il-mekkaniżmi previsti fil-leġiżlazzjoni li jiddefinixxu l-proċess ta' identifikazzjoni u mbagħad ta' trattament ta' żbalji amministrattivi, irregolaritajiet u frodi suspettati[2] rilevati mill-korpi tal-UE u mill-Istati Membri; u (2) l-aħjar stima tal-ammonti totali[3] tal-korrezzjonijiet finanzjarji u l-irkupri kkonċernati għall-2013, u kumulattivi, sabiex juru f’termini reali kif: a. il-baġit tal-UE huwa protett minn nefqa mġarrba bi ksur tal-liġi, u b. l-Istati Membri huma involuti u milquta. Apparti dan ta' hawn fuq, ingħatat ukoll informazzjoni dwar il-korrezzjonijiet addizzjonali rrappurtati bħala effettwati mill-Istati Membri skont il-Politika ta’ Koeżjoni (perjodu ta’ programmazzjoni 2007-2013 biss) u Agrikoltura li jsegwu l-kontrolli u l-awditi tagħhom stess. Tingħata wkoll informazzjoni dwar ammonti rkuprati relatati ma' avvanzi (prefinanzjament) imħallsa li ma ġewx użati mill-benefiċjarju u dwar irkupri relatati ma’ dħul minn riżorsi proprji tal-baġit tal-UE. 2.2. Sfond Il-ħidma sinifikanti ta’ kemm il-Kummissjoni kif ukoll l-Istati Membri sabiex jimmaniġġjaw ir-riskji relatati mal-legalità u r-regolarità tal-operazzjonijiet iffinanzjati mill-baġit tal-UE u l-impatt li jirriżulta jitwettaq b'mod konformi mat-Trattat dwar il-Funzjonament tal-Unjoni Ewropea (TFUE[4]), ir-Regolament Finanzjarju[5], ir-regoli ta’ applikazzjoni tiegħu[6] u d-diversi testi ġuridiċi speċifiċi għas-settur. Il-Kummissjoni tipproteġi l-baġit tal-UE, jiġifieri l-infiq tal-UE, minn nefqa mhux dovuta jew irregolari permezz ta’ żewġ metodi ewlenin: (1) azzjonijiet preventivi; u (2) mekkaniżmi korrettivi (primarjament korrezzjonijiet finanzjarji imposti fuq l-Istati Membri u, sa ċertu punt, irkupri minn riċevituri ta’ pagamenti tal-UE). Ġie enfasizzat li r-riżultat tal-korrezzjonijiet finanzjarji huwa li jeskludi mill-finanzjament tal-Unjoni nefqa li għaliha jkun sar żborż bi ksur tal-liġi applikabbli sabiex jiġi żgurat li l-fondi tal-UE jintużaw f’konformità mar-rekwiżiti ġuridiċi. Huwa neċessarju li ssir distinzjoni bejn it-tipi differenti ta’ korrezzjonijiet finanzjarji: — il-korrezzjonijiet finanzjarji applikati fuq il-fondi ta’ Koeżjoni huma fil-biċċa l-kbira ammonti li l-Istati Membri jaċċettaw li jnaqqsu min-nefqa ppreżentata lill-Kummissjoni u li jinbidlu b'nefqa regolari. Huma ma jitħallsux lura fil-baġit tal-UE; — il-korrezzjonijiet finanzjarji applikati għall-Fondi agrikoli huma ammonti li jinġabru definittivament mill-Kummissjoni u li l-Istati Membri ma jistgħux jissostitwixxuhom b'nefqa oħra. Dawn l-ammonti jitqiesu bħala “dħul assenjat” fil-baġit tal-UE u jintużaw biex jitnaqqsu l-kontribuzzjonijiet nazzjonali lejn il-baġit tal-Agrikoltura. Dawn jissemmew il-“korrezzjonijiet finanzjarji netti”. Huwa importanti wkoll li jiġi enfasizzat li għal parti sinifikanti tan-nefqa tal-UE, pereżempju l-Politiki ta' Koeżjoni, Riċerka u Żvilupp Rurali, il-programmi kkonċernati huma ta’ natura pluriennali. B’konformità mal-Artikolu 32(2)(e) tar-Regolament Finanzjarju, jittieħed kont ta' dan meta jitfasslu u jiġu implimentati miżuri preventivi u korrettivi, kif ukoll meta jiġu vvalutati r-riżultati ta’ dawn l-azzjonijiet. Fil-fatt, isiru korrezzjonijiet finanzjarji u rkupri fl-istadji kollha taċ-ċiklu tal-ħajja ta’ programm, ladarba tiġġarrab in-nefqa u/jew ikun sar pagament. Fil-politika ta’ Koeżjoni, minħabba l-leġiżlazzjoni applikabbli għall-perjodu ta’ programmazzjoni 2000-2006, il-biċċa l-kbira tal-korrezzjonijiet iseħħu mal-għeluq tal-proġett/programm, li jista' jkun snin wara li tkun iġġarrbet l-ewwel nefqa u/jew ikun sar l-ewwel pagament. Madankollu għall-perjodu ta’ programmazzjoni 2007-2013, bħala riżultat tal-miżuri preventivi meħuda, żdiedet il-parti tal-korrezzjonijiet finanzjarji applikata matul is-snin ta’ implimentazzjoni tal-programmi; konsegwentement jista’ jkun mistenni li l-parti tal-korrezzjonijiet finanzjarji applikata mal-għeluq tkun iktar baxxa. Għall-perjodu ta’ programmazzjoni 2014-2020, din ix-xejra se tiġi kkonfermata permezz tal-introduzzjoni ta’ ċerti dispożizzjonijiet fir-regolamenti bbażati fuq is-settur relatati mal-kontijiet annwali u l-korrezzjonijiet finanzjarji netti. Rigward il-politika ta' Żvilupp Rurali, il-korrezzjonijiet finanzjarji netti jistgħu jiġu applikati matul iċ-ċiklu ta’ ħajja ta' programm. L-importanza ta’ korrezzjonijiet finanzjarji u rkupri multiannwali hija enfasizzata b’mod partikolari meta jiġu kkunsidrati r-rati ta’ erruri residwi. Dan għaliex dawn ir-rati jqisu kemm ir-rati ta’ erruri rilevati kif ukoll il-korrezzjonijiet finanzjarji u l-irkupri matul iċ-ċiklu kollu tal-ħajja ta’ programmi u proġetti. Għalhekk, huma jindikaw l-impatt reali tan-nefqa irregolari u jirrappreżentaw indikaturi ewlenin għall-valutazzjoni ta' kif is-sistemi ta’ sorveljanza u ta' kontroll jimmaniġġjaw ir-riskji relatati mal-legalità u r-regolarità tal-operazzjonijiet iffinanzjati mill-baġit tal-UE matul il-ħajja tal-programmi (ara r-Rapport ta' Sintesi tal-Kummissjoni għall-2013, b'mod partikulari t-Taqsima 4.1). 2.3. Il-proċess għal korrezzjonijiet finanzjarji u rkupri Il-korrezzjonijiet finanzjarji u l-irkupri jsegwu proċess definit u loġiku[7]: Isir awditu (jew kontroll jew spezzjoni) fuq il-post, jew titwettaq valutazzjoni mill-Kummissjoni jew korp ieħor tal-EU (OLAF, QEA) ta’ rapport tal-awditjar tal-UE jew nazzjonali; L-awditu jew il-valutazzjoni tad-dokumenti tirriżulta fl-identifikazzjoni ta’ dgħufijiet possibbli fis-sistema u/jew tiġi kkomunikata stima ta’ nefqa ineliġibbli mill-Kummissjoni lill-Istat Membru jew benefiċjarju finali kkonċernat bħala parti minn proċess kontradittorju formali (korrezzjonijiet finanzjarji u rkupri li “għadhom għaddejjin”); Wara dawn id-diskussjonijiet u r-riċevuta possibbli ta' evidenza addizzjonali għall-awditjar minn Stati Membri jew benefiċjarji finali, tiġi kkonfermata korrezzjoni finanzjarja jew irkupru, jiġifieri tiġi aċċettata mill-Istat Membru jew deċiża (adottata bid-Deċiżjoni tal-Kummissjoni); L-aħħar pass huwa għas-sitwazzjoni osservata tan-nefqa mhux dovuta li tkun definittivament ikkoreġuta (korrezzjonijiet finanzjarji u rkupri “implimentati”), permezz ta’ mekkaniżmi differenti previsti fl-oqfsa regolatorji bbażati fuq is-settur. Il-korrezzjonijiet finanzjarji u l-irkupri rrappurtati mill-Kummissjoni huma r-riżultat tar-rwol superviżorju tagħha u l-attività ta’ awditjar deskritta hawn fuq. Għall-politiki taħt ġestjoni kondiviża, b'mod konformi mal-obbligu tagħhom li “jieħdu l-miżuri meħtieġa kollha...sabiex jipproteġu l-interessi finanzjarji tal-Unjoni”, l-Istati Membri għandhom iwettqu wkoll kontrolli u jagħmlu korrezzjonijiet waħedhom – ara t-Taqsima 7. Dan ifisser li l-fondi tal-UE taħt ġestjoni kondiviża huma taħt il-protezzjoni doppja ta’ żewġ partijiet il-ħin kollu. Punt importanti ta' min jinnota dwar iċ-ċifri ppreżentati f’din il-Komunikazzjoni huwa li, għal ġestjoni konġunta, dawn jirrappreżentaw iż-żewġ korrezzjonijiet li jirriżultaw minn każijiet individwali skoperti mill-Kummissjoni, iżda anke korrezzjonijiet estrapolati jew b’rata fissa. Dawn tal-aħħar huma korrezzjonijiet imposti mill-Kummissjoni fil-livell tal-programm u huma previsti fl-Artikolu 80(4) tar-Regolament Finanzjarju: "Meta dawn l-ammonti [minfuqa b'mod mhux dovut] ma jistgħux jiġu identifikati b'mod preċiż, il-Kummissjoni tista' tapplika korrezzjonijiet estrapolati jew b'rata fissa skont ir-regoli speċifiċi għas-setturi." Dawn isiru meta jinkixfu n-nuqqasijiet jew id-dgħufijiet fis-sistemi ta' ġestjoni u kontroll tal-amministrazzjoni nazzjonali li jkopru miżura jew programm partikulari u jieħdu l-forma ta' perċentwal fiss applikat għall-pretensjonijiet kollha riċevuti fuq in-nefqa rilevanti sakemm l-Istati Membri jimplimentaw azzjonijiet korrettivi u jiġu kkoreġuti n-nuqqasijiet identifikati. Għalhekk, dawn il-korrezzjonijiet b’rata fissa ma ġewx ikkalkolati fuq il-bażi ta’ irregolaritajiet individwali identifikati fil-livell tal-benefiċjarju, iżda huma marbuta b’mod proporzjonali mal-gravità tan-nuqqasijiet osservati. 2.4. Aktar konsegwenzi tal-korrezzjonijiet finanzjarji u tal-irkupri Il-leġiżlazzjoni fis-seħħ toffri diveri għodod u mekkaniżmi ta’ kontroll lill-Kummissjoni u lill-Istati Membri. Minbarra l-ammonti sinifikanti rrappurtati hawn fuq, hemm aktar ammonti ta’ korrezzjonijiet finanzjarji aċċettati mill-Istati Membri bħala riżultat tar-rwol superviżorju tal-Kummissjoni. Il-pjanijiet ta’ azzjoni ta' rimedju jista’ jkollhom impatt preventiv fuq in-nefqa li tkun saret diġà mill-benefiċjarji u rreġistrata fil-livell nazzjonali f’kontijiet tal-Awtorità ta’ ċertifikazzjoni imma li għadha ma ġietx iddikjarat lill-Kummissjoni. Għal din in-nefqa, l-awtorità ta’ ċertifikazzjoni (taħt il-Politika ta’ Koeżjoni) tapplika l-korrezzjoni finanzjarja mitluba mill-Kummissjoni qabel ma tiġi ddikjarata n-nefqa. B’mod partikolari fil-każ ta’ korrezzjonijiet estrapolati jew b’rata fissa, fejn hemm dgħufijiet fis-sistemi ta’ ġestjoni u kontroll li jkopru popolazzjoni kbira ta’ proġetti, l-ammonti kkonċernati jistgħu jkunu sinifikanti. Dan l-effett preventiv tar-rwol superviżorju tal-Kummissjoni mhuwiex dejjem rifless fir-rappurtar uffiċjali anki jekk l-ammonti jistgħu jkunu sinifikanti u dan iwassal għal żieda fil-protezzjoni tal-baġit tal-UE. Eżempju ieħor jikkonċerna ittri ta’ twissija li jintbagħtu mid-Direttorati Ġenerali meta jkunu identifikati nuqqasijiet fis-sistema qabel titressaq talba għal pagament quddiem il-Kummissjoni. L-ittri ta’ twissija jintbagħtu mid-Direttorati Ġenerali fuq inizjattiva tagħhom stess fil-kapaċità tagħhom bħala uffiċjali awtorizzanti b’delega responsabbli għall-Kummissjoni, mhux minħabba xi rekwiżit regolatorju espliċitu. Dawn l-ittri ta’ twissija jista’ jkollhom l-istess effett preventiv fuq il-protezzjoni tal-baġit tal-UE, iżda f’dan il-każ l-ebda korrezzjoni finanzjarja ma hija rrappurtata mill-Kummissjoni Ewropea/ l-Istati Membri lanqas. L-irkupri minn benefiċjarji jistgħu jirriżultaw ukoll minn awditi u korrezzjonijiet finanzjarji mis-servizzi tal-Kummissjoni fil-politiki tal-Iżvilupp Agrikolu u Rurali. Meta l-Istat Membru jirkupra l-ammonti irregolari mingħand il-bdiewa qabel ma l-korrezzjoni finanzjarja tkun deċiża mill-Kummissjoni, dawn l-ammonti jitħallsu lura fil-baġit tal-UE u jitnaqqsu mill-korrezzjoni finanzjarja. L-ammonti rkuprati mill-benefiċjarji finali wara l-eżekuzzjoni tal-korrezzjoni finanzjarja ma għandhomx għalfejn jitħallsu lura fil-baġit tal-UE. Din is-sistema tinkoraġġixxi lill-Istati Membri fl-isforzi tagħhom sabiex effettivament jirkupraw il-pagamenti irregolari mingħajr dewmien mhux ġustifikat. Kontroll addizzjonali użat mill-Kummissjoni meta hija tqis li ż-żmien li jkun ħa Stat Membru biex jirkupra ammonti minn benefiċjarju finali huwa twil wisq, jinvolvi t-tnedija ta' proċeduri ta’ ksur kontra l-Istat Membru involut. Naturalment, dan minbarra li l-Baġit tal-UE jista’ jkun diġà protett permezz tal-korrezzjoni finanzjarja oriġinali. Fil-qasam tal-PAK, jeżisti wkoll mekkaniżmu speċifiku li taħtu 50 % tal-pagamenti mhux dovuti li l-Istati Membri jkunu għadhom ma rkuprawx mill-benefiċjarji fi żmien erba' snin (jew tmien snin f’każ ta’ proċeduri ġudizzjarji), ikunu awtomatikament imposti fuq il-baġits nazzjonali tagħhom. Dan jagħti inċentiv qawwi lill-awtoritajiet nazzjonali sabiex ilestu l-proċeduri ta’ rkupru fil-ħin. L-Istati Membri jibqgħu obbligati li jirkupraw il-50 % pendenti li għandhom jiġu rritornati fil-baġit tal-UE. Minbarra dan, il-Kummissjoni tista’ wkoll tagħmel imposta tal-ħlas tal-ammont kollu li għad irid jiġi rkuprat (u mhux biss 50 %) jekk hija tikkunsidra li l-awtoritajiet tal-Istati Membri kienu negliġenti fil-ġestjoni tal-proċedura ta’ rkupru għal każijiet individwali speċifiċi. 3. Il-korrezzjonijiet finanzjarji u l-irkupri implimentati fl-2013 3.1. Ħarsa ġenerali Il-korrezzjonijiet finanzjarji rrappurtati f'din it-Taqsima (kif ukoll fit-Taqsimiet 4 u 5) huma r-riżultat tas-sorveljanza tal-Kummissjoni li identifikat il-ħtieġa għal korrezzjonijiet addizzjonali li ma kinux deċiżi qabel mill-Istati Membri (bi ksur tal-obbligu tagħhom li “jkollhom, fl-ewwel istanza, ir-responsabbiltà li (...) jagħmlu l-korrezzjoni finanzjarja meħtieġa”). L-ammonti ta’ korrezzjonijiet finanzjarji u rkupri huma primarjament dipendenti fuq il-livell ta’ irregolaritajiet misjuba fis-snin ta’ qabel, jiġifieri l-kontrolli mill-Kummissjoni jew l-Istati Membri fuq numru ta’ snin jistgħu jikxfu livell ogħla ta’ dgħufijiet jew irregolaritajiet, biex b’hekk jiżdied il-livell ta’ korrezzjonijiet finanzjarji u rkupri li għandhom isiru. Minħabba n-natura pluriennali tal-qafas ta’ kontroll u l-kumplessità tal-mekkaniżmi u l-proċeduri korrettivi, ir-riżultati (jiġifieri l-korrezzjonijiet) huma ġeneralment implimentati diversi snin wara li n-nuqqasijiet jew l-irregolaritajiet ikunu ġew identifikati. B’mod ġenerali, minħabba n-natura tal-korrezzjonijiet finanzjarji u n-natura pluriennali tan-nefqa li jirreferu għaliha, huwa aktar utli li nħarsu lejn il-figuri kumulattivi (ara t-Taqsima 4). Madankollu, jekk wieħed iħares esklużivament lejn l-2013, u sabiex wieħed jagħti idea tal-livell tal-korrezzjonijiet finanzjarji u rkupri kkonfermati u implimentati fl-2013, ta' min jinnota li l-ammonti, filwaqt li kienu relatati l-aktar ma’ dgħufijiet fis-sistemi jew irregolaritajiet tal-aħħar snin, jirrappreżentaw f’termini finanzjarji 2,3 % u 2,2 % rispettivament tal-pagamenti kollha tal-baġit (għal aktar dettalji ara t-taqsimiet ta' hawn taħt). Tabella 3.1: Ħarsa ġenerali lejn il-korrezzjonijiet finanzjarji u l-irkupri għall-2013 || || || || || || || || || || miljuni ta' EUR || Dominju ta' politika || Total tal-pagamenti tal-baġit tal-UE fl-2013 || Total tal-korrezzjonijiet finanzjarji li għaddejjin fi tmiem l-2013 || Total tal-korrezzjonijiet finanzjarji kkonfermati fl-2013 || Total tal-irkupri kkonfermati fl-2013 || Total ikkonfermat fl-2013 || % tal-pagamenti tal-baġit tal-UE || Total tal-korrezzjonijiet finanzjarji implimentati fl-2013 || Total tal-irkupri kkonfermati fl-2013 || Total implimentat fl-2013 || % tal-pagamenti tal-baġit tal-UE || Agrikoltura || || || || || || || || || || || FAEG || 45 011 || 3 258 || 843 || 227 || 1 070 || 2,4 % || 481 || 155 || 636 || 1,4 % || L-Iżvilupp Rurali || 12 960 || 660 || 247 || 139 || 386 || 3,0 % || 230 || 129 || 359 || 2,8 % || Politika ta' Koeżjoni** || || || || || || || || || || || FEŻR || 31 133 || 1 459 || 337 || 1 || 338 || 1,1 % || 622 || - || 622 || 2,0 % || Fond ta’ Koeżjoni || 11 906 || 148 || 220 || - || 220 || 1,8 % || 277 || - || 277 || 2,3 % || FSE || 13 776 || 583 || 834 || 40 || 874 || 6,3 % || 842 || 40 || 882 || 6,4 % || SFGS/FES || 566 || 18 || 10 || 24 || 34 || 6,0 % || 4 || 23 || 27 || 4,8 % || Il-Gwida FAEGG || 192 || - || 1 || 2 || 3 || 1,6 % || 14 || 2 || 16 || 8,3 % || Oħrajn || 116 || - || - || 16 || 16 || 13,8 % || - || 16 || 16 || 13,8 % || Subtotal tal-ġestjoni kondiviża || 115 660 || 6 126 || 2 492 || 449 || 2 941 || 2,5 % || 2 469 || 365 || 2 834 || 2,5 % || Oqsma ta' politika interni || 16 986 || 1 || 3 || 393 || 396 || 2,3 % || 3 || 398 || 401 || 2,4 % || Oqsma ta' politika esterna || 7 055 || Mhux applikabbli || Mhux applikabbli || 93 || 93 || 1,3 % || Mhux applikabbli || 93 || 93 || 1,3 % || Amministrazzjoni || 8 693 || Mhux applikabbli || Mhux applikabbli || 6 || 6 || 0,1 % || Mhux applikabbli || 6 || 6 || 0,1 % || TOTALI || 148 394* || 6 127 || 2 495 || 941 || 3 436 || 2,3 % || 2 472 || 862 || 3 334 || 2,2 % || *Teskludi EUR 75 miljun imħallsa lill-Kroazja taħt l-intestatura Kumpensi. ** Mill-ammont totali ta’ EUR 1 402 miljun ta’ korrezzjonijiet finanzjarji kkonfermati, EUR 514-il miljun relatati mal-perjodu ta’ programmazzjoni 2007-2013, EUR 714-il miljun relatati mal-perjodu ta’ programmazzjoni 2000-2006, u l-ammont li jifdal ta’ EUR 174 miljun relatati mal-perjodu ta’ programmazzjoni 1994-1999; Mill-ammont ta’ EUR 1 759 miljun ta’ korrezzjonijiet finanzjarji implimentati li kkonċernaw il-politika ta' Koeżjoni, EUR 693 miljun relatati mal-perjodu ta’ programmazzjoni 2007-2013, EUR 889 miljun relatati mal-perjodu ta’ programmazzjoni 2000-2006, u l-EUR 177 miljun li jifdal relatati mal-perjodu ta’ programmazzjoni 1994-1999. L-akbar programmi u dawk l-aktar kumplessi, relatati mal-perjodu ta’ programmazzjoni 2000-2006 ingħalqu fl-2013, u rriżultaw f’rappurtar ta' ammonti kbar. L-ammonti relatati ma’ 2007-2013 huma relattivament iktar baxxi b'riżultat tal-azzjonijiet preventivi meħuda mill-Kummissjoni (ara t-Taqsima 6), filwaqt li wieħed iżomm f’moħħu li l-korrezzjonijiet għandhom ix-xejra li jkunu aktar ikkonċentrati fl-istadju tal-għeluq. L-ammont totali tal-korrezzjonijiet finanzjarji u l-irkupri kkonfermati fl-2013 żdied b’20 % meta mqabbel mal-2012 (il-korrezzjonijiet finanzjarji żdiedu bi 15 % u l-irkupri żdiedu b’35 %). Il-korrezzjonijiet finanzjarji u l-irkupri implimentati naqsu minn EUR 4,4 biljun fl-2012 għal EUR 3,3 biljun fl-2013. Dan it-tnaqqis huwa dovut għal każ sinifikanti relatat mal-implimentazzjoni fl-2012 ta’ korrezzjoni finanzjarja ta’ EUR 1,8 biljun li tikkonċerna l-programmi ta’ Koeżjoni għall-perjodu 2000-2006 fi Spanja. It-tnaqqis b'34 % li rriżulta ta' korrezzjonijiet finanzjarji implimentati fl-2013 (minn EUR 3,7 biljun għal EUR 2,5 biljun) ġie parzjalment ikkumpensat b'żieda ta’ 27 % ta’ rkupri implimentati fl-2013 (minn EUR 0,7 biljun għal EUR 0,9 biljun). 3.2. Korrezzjonijiet finanzjarji 3.2.1 Korrezzjonijiet finanzjarji li għaddejjin fil-31/12/2013 Taħt l-Iżvilupp Agrikolu u Rurali, l-ammont ta’ korrezzjonijiet finanzjarji netti li għadhom għaddejjin huwa bbażat fuq stima tal-ammont tan-nefqa li probabbilment se jitħallas lura fil-baġit tal-UE mill-Istat Membru bħala riżultat tal-proċedura ta’ approvazzjoni ta' konformità. Taħt il-Politika ta' Koeżjoni, l-ammont divulgat taħt il-korrezzjonijiet finanzjarji li għadhom għaddejjin huwa bbażat fuq is-sejbiet tal-awditjar tal-Kummissjoni u dawk tal-QEA jew l-OLAF, li kollha kemm huma huma segwiti mid-Direttorati Ġenerali relevanti permezz ta’ proċeduri kontradittorji li għaddejjin mal-Istati Membri kkonċernati. Grafika 3.2.1.1: Korrezzjonijiet finanzjarji ta' ġestjoni kondiviża li għaddejjin fil-31/12/2013; Diżaggregazzjoni skont il-Fond Billi l-programmi 2007-2013 għandhom aktar minn fond wieħed, l-ammont tal-FEŻR jinkludi ammonti FK relatati ma’ dan il-perjodu. Grafika 3.2.1.2: Korrezzjonijiet finanzjarji ta' ġestjoni kondiviża li għaddejjin fil-31/12/2013; Diżaggregazzjoni skont l-Istat Membru Fir-rigward tal-FAEG, il-każijiet jammontaw għal EUR 2 387 miljun, li minnhom EUR 1 697 miljun huma relatati ma’ Franza. Ta' min jisħaq li dawn l-ammonti jikkorrispondu għal stimi provviżorji mill-Kummissjoni tar-riskju għall-baġit tal-UE qabel tmiem il-proċedura tal-approvazzjoni ta' konformità u li, kif previst fil-leġiżlazzjoni, il-Kummissjoni tieħu kont kif xieraq ta' kull evidenza kontradittorja pprovduta mill-Istat Membru meta jagħmlu l-valutazzjoni finali tagħha. Għaldaqstant, l-ammont finali nett tal-korrezzjoni finanzjarja netta jista' jkun inqas, pereżempju f’każijiet fejn l-ewwel stima magħmula mill-Kummissjoni irriżultat minn approċċ ta’ rata fissa u l-Istat Membru aktar tard ipprovda iżjed evidenza li ppermettiet li ssir stima aktar preċiża. Għal din ir-raġuni, l-ammonti stmati li jkunu għaddejjin jistgħu jkunu ogħla mill-korrezzjoni finanzjarja netta finali deċiża mill-Kummissjoni. Ta' min ikompli jenfasizza li d-diżaggregazzjoni skont l-Istat Membru hija influwenzata ħafna mill-proċeduri tal-approvazzjoni ta' konformità li għaddejjin, li għandhom it-tendenza li jkunu kkonċentrati fuq ftit Stati Membri biss f’waqt wieħed, billi l-awditi jkunu deċiżi wara analiżi bbażata fuq ir-riskju, u b’hekk jimmiraw l-aktar Stati Membri riskjużi. Għall-FAEG, it-Tabella 4.2.2 turi d-diżaggregazzjoni fit-tul għal kull Stat Membru. Rigward il-FEŻR, l-ammonti huma prinċipalment relatati mal-perjodu ta’ programmazzjoni 2000-2006 u l-għeluq ta’ kwistjonijiet pendenti għal programmi fl-Italja (EUR 966 miljun), fl-Irlanda (EUR 142 miljun), fi Spanja (EUR 119 miljun), u fil-Greċja (EUR 65 miljun). Fir-rigward tal-FSE, il-maġġoranza tal-korrezzjonijiet finanzjarji li għaddejjin fi tmiem l-2013 jikkonċernaw l-għeluq tal-programmi 2000-2006 li jirriflettu l-korrezzjonijiet finanzjarji proposti mill-Kummissjoni fl-ittri ta’ għeluq iżda li għadhom ma ġewx aċċettati mill-Istati Membri. L-ammonti ewlenin jirrigwardaw l-Italja (EUR 388 miljun) u Spanja (EUR 141 miljun). 3.2.2 Korrezzjonijiet finanzjarji kkonfermati fl-2013 Qed tinġibed l-attenzjoni għall-fatt li d-dejta u l-mapep ippreżentati hawn taħt huma relatati ma’ sena waħda biss, l-2013. Il-livell ta’ kemm l-ammont tal-korrezzjonijiet globali kif ukoll dak maqsum mill-Istati Membri jista’ jinbidel b'mod sinifikanti skont is-sena. Għaldaqstant, valutazzjoni ta' vera tal-kapaċità korrettiva tas-sistemi superviżorji u dawk ta' kontroll trid tkun ibbażata, f'konformità man-natura ta' din in-nefqa, fuq perspettiva pluriennali (ara t-Taqsima 4). Mappa u Tabella 3.2.2: Korrezzjonijiet finanzjarji ta' ġestjoni kondiviża kkonfermati fl-2013 meta mqabbla mal-pagamenti riċevuti tal-UE; Diżaggregazzjoni skont l-Istat Membru Stat Membru || Pagamenti riċevuti mill-baġit tal-UE fl-2013 (miljuni ta' EUR) || Korrezzjonijiet finanzjarji kkonfermati fl-2013 (miljuni ta' EUR) || Korrezzjonijiet finanzjarji kkonfermati fl-2013 % meta mqabbla mal-pagamenti riċevuti mill-baġit tal-UE fl-2013 Il-Belġju || 1 144 || 18 || 1,6 % Il-Bulgarija || 1 829 || 5 || 0,3 % Ir-Repubblika Ċeka || 4 771 || 146 || 3,1 % Id-Danimarka || 1 066 || 12 || 1,1 % Il-Ġermanja || 11 179 || 37 || 0,3 % L-Estonja || 914 || 0 || 0,0 % L-Irlanda || 1 607 || 26 || 1,6 % Il-Greċja || 6 866 || 138 || 2,0 % Spanja || 12 408 || 458 || 3,7 % Franza || 12 170 || 222 || 1,8 % Il-Kroazja || 2 || 1 || 43,4 % L-Italja || 11 091 || 370 || 3,3 % Ċipru || 178 || 0 || 0,0 % Il-Latvja || 1 003 || 23 || 2,3 % Il-Litwanja || 1 718 || 14 || 0,8 % Il-Lussemburgu || 67 || 0 || 0,4 % L-Ungerija || 5 676 || 158 || 2,8 % Malta || 125 || 0 || 0,1 % Il-Pajjiżi l-Baxxi || 1 321 || 82 || 6,2 % L-Awstrija || 1 546 || 4 || 0,2 % Il-Polonja || 15 782 || 175 || 1,1 % Il-Portugall || 5 948 || 17 || 0,3 % Ir-Rumanija || 5 409 || 278 || 5,2 % Is-Slovenja || 726 || 23 || 3,2 % Is-Slovakkja || 1 943 || 63 || 3,3 % Il-Finlandja || 1 243 || 7 || 0,5 % L-Isvezja || 1 174 || 1 || 0,2 % Ir-Renju Unit || 4 554 || 214 || 4,7 % INTERREG || 2 199 || 1 || 0,0 % TOTALI || 115 660 || 2 492 || 2,2 % Il-mappa ta’ hawn fuq tieħu kont tal-piż relattiv tal-korrezzjonijiet finanzjarji kkonfermati għal kull Stat Membru meta mqabbel ma’ pagamenti riċevuti mill-baġit tal-UE fis-sena 2013. Il-griż ċar juri l-Istati Membri li huma taħt il-medja perċentwali ta’ 2,2 %. L-aħmar juri l-Istati Membri li huma 'l fuq mill-medja perċentwali ta’ 2,2 %. 3.2.3 Korrezzjonijiet finanzjarji implimentati fl-2013 Mappa u Tabella 3.2.3: Korrezzjonijiet finanzjarji ta' ġestjoni kondiviża implimentati fl-2013 meta mqabbla mal-pagamenti riċevuti tal-UE; Diżaggregazzjoni skont l-Istat Membru Stat Membru || Pagamenti riċevuti mill-baġit tal-UE fl-2013 (miljuni ta' EUR) || Korrezzjonijiet finanzjarji implimentati fl-2013 (miljuni ta' EUR) || Korrezzjonijiet finanzjarji implimentati fl-2013 % meta mqabbla mal-pagamenti riċevuti mill-baġit tal-UE fl-2013 Il-Belġju || 1 144 || 24 || 2,1 % Il-Bulgarija || 1 829 || 19 || 1,0 % Ir-Repubblika Ċeka || 4 771 || 76 || 1,6 % Id-Danimarka || 1 066 || 12 || 1,1 % Il-Ġermanja || 11 179 || 39 || 0,3 % L-Estonja || 914 || 10 || 1,1 % L-Irlanda || 1 607 || 9 || 0,6 % Il-Greċja * || 6 866 || - 18 || -0,3 % Spanja || 12 408 || 717 || 5,8 % Franza || 12 170 || 96 || 0,8 % Il-Kroazja || 2 || 1 || 43,4 % L-Italja || 11 091 || 381 || 3,4 % Ċipru || 178 || 0 || 0,0 % Il-Latvja || 1 003 || 24 || 2,3 % Il-Litwanja || 1 718 || 8 || 0,5 % Il-Lussemburgu || 67 || 0 || 0,1 % L-Ungerija || 5 676 || 160 || 2,8 % Malta || 125 || 0 || 0,1 % Il-Pajjiżi l-Baxxi || 1 321 || 47 || 3,5 % L-Awstrija || 1 546 || 1 || 0,1 % Il-Polonja || 15 782 || 195 || 1,2 % Il-Portugall || 5 948 || 31 || 0,5 % Ir-Rumanija || 5 409 || 284 || 5,3 % Is-Slovenja || 726 || 23 || 3,2 % Is-Slovakkja || 1 943 || 73 || 3,8 % Il-Finlandja || 1 243 || 6 || 0,4 % L-Isvezja || 1 174 || 22 || 1,9 % Ir-Renju Unit || 4 554 || 228 || 5,0 % INTERREG || 2 199 || 1 || 0,0 % TOTALI || 115 660 || 2 469 || 2,1 % Il-mappa ta’ hawn fuq tieħu kont tal-piż relattiv tal-korrezzjonijiet finanzjarji implimentati għal kull Stat Membru meta mqabbel ma’ pagamenti riċevuti mill-baġit tal-UE fis-sena 2013. Il-griż ċar juri l-Istati Membri li huma taħt il-medja perċentwali ta’ 2,1 %. L-aħmar juri l-Istati Membri li huma 'l fuq mill-medja perċentwali ta’ 2,1 %. * Il-perċentwal negattiv għall-Greċja jirriżulta minn korrezzjoni applikata fl-2013 fuq ammonti rappurtati qabel. Mingħajr din il-korrezzjoni, il-perċentwal ikun ta’ 2,1 % għall-Greċja, u l-perċentwal globali ikun ta’ 2,3 %. 3.3. Rkupri Iċ-ċifri għal irkupri kkonfermati u implimentati fl-2013 huma ppreżentati fit-Tabella 3.1 hawn fuq, b’EUR 941 miljun li ġew ikkonfermati u EUR 862 miljun li ġew implimentati fl-2013. Kif jidher fit-Tabelli 4.3.1 u 4.3.2 hawn taħt, dawn l-ammonti juru żieda sinifikanti mill-2012, prinċipalment minħabba żieda fl-irkupri f’oqsma ta’ politika interna. 4. Korrezzjonijiet finanzjarji kumulattivi u rkupri implimentati fl-2013 4.1. Ħarsa ġenerali Iċ-ċifri kumulattivi jipprovdu informazzjoni utli dwar is-sinifikat tal-mekkaniżmi korrettivi użati mill-Kummissjoni, b'mod partikulari minħabba li jieħdu kont tan-natura pluriennali tal-programmi u l-proġetti u jinnewtralizzaw l-impatt ta’ avvenimenti ta’ darba: Il-grafiki ta’ hawn taħt juru l-evoluzzjoni tal-korrezzjonijiet finanzjarji u l-irkupri kkonfermati u implimentati matul dawn l-aħħar ħames snin: Grafiki 4.1: Korrezzjonijiet finanzjarji u rkupri 2009-2013 Korrezzjonijiet finanzjarji u rkupri kkonfermati 2009-2013 Korrezzjonijiet finanzjarji u rkupri implimentati 2009-2013 Il-medja tal-ammont tal-korrezzjonijiet finanzjarji u l-irkupri kkonfermati kull sena mill-Kummissjoni matul il-perjodu mill-2009 sal-2012 kienet ta' EUR 2,9 biljun jew 2,2 % tal-medja tal-ammont tal-pagamenti mill-baġit tal-UE ta' EUR 131 biljun (ġestjoni konġunta: EUR 2,6 biljun jew 2,5 % tal-medja tal-ammont tal-pagamenti (EUR 101 biljun)); it-tipi l-oħra kollha ta’ ġestjoni: EUR 353 miljun jew 1,2 % tal-medja tal-ammont tal-pagamenti ta' EUR 30 biljun. Ix-xejra għal ammonti kkonfermati qed tiżdied ftit, u dan juri li l-qafas ta’ kontroll pluriennali jipproteġi l-baġit tal-UE b’suċċess matul iż-żmien. Il-medja tal-ammont ta’ korrezzjonijiet finanzjarji u rkupri implimentati għall-2009-2013 kienet ta’ EUR 2,7 biljun, li jirrappreżenta 2,1 % tal-ammont medju ta’ pagamenti mill-baġit tal-UE f’dak il-perjodu. Ix-xejra li qed tiżdied murija hawn fuq tista' tiġi spjegata bl-għeluq tal-perjodu ta’ programmazzjoni 2000-2006, billi għadd sinifikanti ta’ korrezzjonijiet finanzjarji u rkupri huma implimentati biss f’dak l-istadju (ara hawn taħt). 4.2. Korrezzjonijiet finanzjarji 4.2.1 Ħarsa ġenerali Tabella 4.2.1: Korrezzjonijiet finanzjarji kumulattivi kkonfermati u perċentwal ta' implimentazzjoni sa tmiem l-2013 miljuni ta' EUR || Nefqa || Perjodu ta’ Programmazzjoni || Deċiżjonijiet akkumulati FAEG || Total tal-korrezzjonijiet finanzjarji kkonfermati fi tmiem l-2013 || Korrezzjonijiet finanzjarji li għadhom mhumiex implimentati fi tmiem l-2013 || Implimentati / Ikkonfermati sa tmiem l-2013 || Korrezzjonijiet finanzjarji kkonfermati fi tmiem l-2012 || Il-perjodu 1994-1999 || Il-perjodu 2000-2006 || Il-perjodu 2007-2013 || Agrikoltura || 0 || 112 || 374 || 9 148 || 9 634 || 1 001 || 89,6 % || 8 525 || FAEG || - || - || - || 9 148 || 9 148 || 920 || 90,0 % || 8 286 || L-Iżvilupp Rurali || 0 || 112 || 374 || Mhux applikabbli || 486 || 82 || 83,2 % || 239 || Politika ta' Koeżjoni || 2 719 || 7 729 || 1 741 || Mhux applikabbli || 12 189 || 756 || 93,8 % || 10 786 || FEŻR || 1 788 || 5 188 || 667 || Mhux applikabbli || 7 643 || 477 || 93,8 % || 7 305 || Fond ta’ Koeżjoni || 271 || 688 || 245 || Mhux applikabbli || 1 204 || 113 || 90,7 % || 984 || FSE || 560 || 1 678 || 820 || Mhux applikabbli || 3 057 || 65 || 97,9 % || 2 224 || SFGS/FES || 100 || 102 || 9 || Mhux applikabbli || 211 || 102 || 51,8 % || 201 || Il-Gwida FAEGG || 0 || 73 || 0 || Mhux applikabbli || 73 || 0 || 100,0 % || 72 || Oħrajn || - || - || - || Mhux applikabbli || 4 || 0 || 100,0 % || 2 || Totali || 2 719 || 7 840 || 2 116 || 9 148 || 21 827 || 1 757 || 91,9 % || 19 313 || Il-perjodi ta’ programmazzjoni differenti fil-politika ta’ Koeżjoni juru b’mod ċar in-natura pluriennali taċ-ċiklu tal-baġit tal-UE. Billi l-perjodu 2000-2006 riesaq lejn tmiem il-proċess tal-għeluq tiegħu, l-ammont ta’ korrezzjonijiet finanzjarji huwa konsiderevolment ogħli, speċjalment meta mqabbel mal-perjodu 2007-2013. Il-korrezzjonijiet finanzjarji għal dan il-perjodu aktar reċenti huma mistennija li jkomplu jiżdiedu fis-snin li ġejjin billi l-programmi jibdew jagħlqu (xi wħud qed jilħqu limitu ta’ pagamenti ta’ 95 %) iżda għandhom ikunu ta’ importanza iktar baxxa meta mqabbla mal-perjodu ta’ programmazzjoni preċedenti minħabba s-suċċess ta’ miżuri preventivi. B’mod partikolari, l-użu tal-mekkaniżmi ta’ interruzzjonijiet u sospensjonijiet wera li huwa ta' inċentiv qawwi għall-Istati Membri sabiex itejbu s-sistemi ta' ġestjoni u kontroll tagħhom f’kooperazzjoni mas-servizzi tal-Kummissjoni. 4.2.2 Agrikoltura: korrezzjonijiet finanzjarji taħt l-approvazzjoni tal-kontijiet tal-FAEG Fir-rigward tal-FAEG, l-ammont ta’ korrezzjonijiet finanzjarji imposti mill-Kummissjoni mill-1999 ‘l hawn jammonta għal EUR 9 148 miljun (minn 43 deċiżjoni adottata). Il-medja tar-rata ta’ korrezzjoni għal kull sena finanzjarja għall-perjodu 1999-2013 kienet ta' 1,5 % tan-nefqa. Ladarba jiġu deċiżi mill-Kummissjoni, l-ammonti huma ġeneralment implimentati awtomatikament ħlief jekk Stat Membru jkun ingħata l-possibiltà tal-ħlas bin-nifs. Tabella 4.2.2: Korrezzjonijiet finanzjarji kumulattivi deċiżi taħt l-approvazzjoni tal-kontijiet tal-FAEG mill-1999 sa tmiem l-2013; Diżaggregazzjoni skont l-Istat Membru || miljuni ta' EUR Stat Membru || Pagamenti tal-FAEG riċevuti mill-baġit tal-UE || % tal-pagamenti riċevuti meta mqabbla ma’ pagamenti totali || Korrezzjonijiet finanzjarji kumulattivi tal-FAEG fi tmiem l-2013 || % meta mqabbla ma’ pagamenti li waslu mill-baġit tal-UE || % meta mqabbla mal-ammont totali ta’ korrezzjonijiet finanzjarji Il-Belġju || 11 638 || 1,9 % || 42 || 0,4 % || 0,5 % Il-Bulgarija || 1 980 || 0,3 % || 37 || 1,9 % || 0,4 % Ir-Repubblika Ċeka || 4 742 || 0,8 % || 6 || 0,1 % || 0,1 % Id-Danimarka || 16 345 || 2,7 % || 183 || 1,1 % || 2,0 % Il-Ġermanja || 82 340 || 13,5 % || 186 || 0,2 % || 2,0 % L-Estonja || 523 || 0,1 % || 0 || 0,0 % || 0,0 % L-Irlanda || 19 474 || 3,2 % || 48 || 0,2 % || 0,5 % Il-Greċja || 38 139 || 6,3 % || 2 328 || 6,1 % || 25,4 % Spanja || 85 336 || 14,0 % || 1 457 || 1,7 % || 15,9 % Franza || 133 217 || 21,9 % || 1 272 || 1,0 % || 13,9 % Il-Kroazja || 0 || 0,0 % || - || Mhux applikabbli || Mhux applikabbli L-Italja || 68 953 || 11,3 % || 1 757 || 2,5 % || 19,2 % Ċipru || 338 || 0,1 % || 10 || 2,9 % || 0,1 % Il-Latvja || 749 || 0,1 % || 0 || 0,0 % || 0,0 % Il-Litwanja || 2 089 || 0,3 % || 8 || 0,4 % || 0,1 % Il-Lussemburgu || 435 || 0,1 % || 5 || 1,2 % || 0,1 % L-Ungerija || 7 279 || 1,2 % || 45 || 0,6 % || 0,5 % Malta || 27 || 0,0 % || 0 || 1,1 % || 0,0 % Il-Pajjiżi l-Baxxi || 16 371 || 2,7 % || 212 || 1,3 % || 2,3 % L-Awstrija || 10 459 || 1,7 % || 11 || 0,1 % || 0,1 % Il-Polonja || 16 755 || 2,8 % || 92 || 0,6 % || 1,0 % Il-Portugall || 10 278 || 1,7 % || 193 || 1,9 % || 2,1 % Ir-Rumanija || 4 782 || 0,8 % || 97 || 2,0 % || 1,1 % Is-Slovenja || 629 || 0,1 % || 10 || 1,5 % || 0,1 % Is-Slovakkja || 2 077 || 0,3 % || 2 || 0,1 % || 0,0 % Il-Finlandja || 7 916 || 1,3 % || 26 || 0,3 % || 0,3 % L-Isvezja || 10 542 || 1,7 % || 116 || 1,1 % || 1,3 % Ir-Renju Unit || 55 077 || 9,1 % || 1 007 || 1,8 % || 11,0 % Totali || 608 491 || 100,0 % || 9 148 || 1,5 % || 100,0 % It-tabella ta’ hawn fuq tiddiżaggrega l-korrezzjonijiet finanzjarji li jitħallsu lura fil-baġit tal-UE mill-Istati Membri kkonċernati fil-baġit tal-UE. Sena wara sena, l-ammonti totali ta’ korrezzjonijiet finanzjarji jibqgħu relattivament stabbli b'tendenza pożittiva matul il-perjodu, f’ammonti assoluti u anke f’termini ta’ perċentwali tal-infiq. Il-grafika li ġejja turi l-korrezzjonijiet finanzjarji totali għal kull Stat Membru, flimkien mal-perċentwal ta’ dawn il-korrezzjonijiet finanzjarji meta mqabbla mal-pagamenti riċevuti mill-baġit tal-UE. Ta' min jinnota li disa' Stati Membri jippreżentaw rata ta' korrezzjoni 'l fuq mill-medja ta' 1,5 % u jikkontribwixxu għal 75 % tal-ammont totali tal-korrezzjonijiet, iżda fl-istess ħin ta' min jifhem li dawn id-disa' Stati Membri rċevew 44 % tal-pagamenti mill-baġit tal-UE. Grafika 4.2.2: Il-korrezzjonijiet finanzjarji kumulattivi tal-Istati Membri taħt l-approvazzjoni tal-kontijiet tal-FAEG mill-1999 sa tmiem l-2013 meta mqabbla mal-pagamenti riċevuti mill-baġit tal-UE 4.2.3 Agrikoltura: Nuqqasijiet fis-sistemi ta’ kontroll tal-Istati Membri In-nuqqasijiet materjali nnutati fis-sistemi ta’ ġestjoni u kontroll tal-Istati Membri, kif identifikati minnhom, DĠ AGRI, il-QEA, u/jew l-OLAF (investigazzjonijiet ta’ frodi) huma segwiti mill-qrib minn DĠ AGRI sakemm ikun hemm evidenza affidabbli li d-dgħufijiet ikunu ġew irranġati permezz tal-implimentazzjoni ta’ azzjonijiet xierqa mill-Istat Membru, in0nefqa irregolari ddikjarata fl-imgħoddi tkun ġiet ikkoreġuta, u s-sistema l-ġdida turi l-affidabilità tagħha fil-prattika. Pereżempju, rigward l-iskemi ta' għajnuna fil-Polonja, ġew identifikati nuqqasijiet strutturali serji mid-DĠ AGRI fl-2013 għar-rikonoxximent minn qabel ta’ gruppi ta’ produtturi għall-frott u l-ħxejjex. Għall-ammonti diġà mħallsa, ir-riskju finanzjarju għall-fond huwa kopert permezz tal-proċedura ta’ approvazzjoni ta' konformità li se tirkupra l-ammonti ta’ flus tal-UE minfuqa bla bżonn. Għall-futur, il-Polonja ntalbet tieħu l-azzjonijiet korrettivi meħtieġa. Dawn l-azzjonijiet se jiġu mmonitorjati mid-DĠ AGRI. Fir-rigward tad-defiċjenzi fis-settur tal-inbid, inħarġu żewġ settijiet ta’ linji gwida dwar l-applikazzjoni tal-programm nazzjonali ta’ appoġġ fi Frar u April 2013. Taħt pagamenti diretti, ġew identifikati nuqqasijiet persistenti li jikkonċernaw id-definizzjoni żbaljata ta’ ċerti tipi ta’ mergħat bħala eliġibbli fi 15-il Aġenzija tal-Pagamenti Spanjola u fil-Greċja. Fi Spanja, l-azzjonijiet korrettivi ġew awditjati f'nofs l-2013 u nstab li s-sitwazzjoni ma ġietx indirizzata b’mod sħiħ. B'konegwenza ta' dan, se jkun hemm aktar monitoraġġ u segwitu tal-pjan ta' implimentazzjoni Spanjol u l-korrezzjonijiet finanzjarji se jitkomplew. Fil-Greċja, is-Sistema ta’ Identifikazzjoni tal-Ħbula tar-Raba' (LPIS) li ġiet stabbilita fl-2008, inkludiet żoni li minħabba s-sitwazzjoni inerenti tagħhom ma għandhomx ikunu eliġibbli għall-appoġġ tal-PAK. Bħala kondizzjoni tad-deċiżjoni li jiġu differiti l-korrezzjonijiet finanzjarji, il-Greċja kienet meħtieġa tindirizza s-sitwazzjoni permezz ta’ pjan ta’ azzjoni. Għat-talbiet li jikkonċernaw is-snin 2009-2012 u s-snin sussegwenti, il-proċeduri ta’ kklerjar li jwasslu għal korrezzjonijiet finanzjarji netti għadhom għaddejjin. Barra minn hekk, in-nuqqas li l-azzjonijiet korrettivi jiġu implimentati kif skedat wassal għal revoka tad-differiment tal-korrezzjonijiet finanzjarji netti għan-nuqqas tal-mergħat u ittra ta’ qabel is-sospensjoni indirizzata lill-awtoritajiet Griegi fl-24 ta’ Ġunju 2014 b’data ta’ skadenza ċara biex jintlaħqu l-għanijiet li fadal. Barra minn hekk, tlesta pjan ta’ azzjoni komprensiv sabiex jiġu rrimedjati nuqqasijiet serji fil-kwalità tal-LPIS-GIS mill-Portugall fl-2013, filwaqt li għal Franza tnieda pjan ta’ azzjoni fuq firxa wiesgħa sabiex tiġi aġġornata u titlesta l-LPIS u mistenni li tkun lesta għalkollox għas-sena ta’ talba 2016. Fir-rigward tal-Portugall, il-proċedura tal-approvazzjoni ta' konformità żgurat l-irkupru ta’ aktar minn EUR 100 miljun f’korrezzjonijiet finanzjarji netti għas-snin finanzjarji 2007 sal-2009, filwaqt li s-snin sussegwenti tal-proċeduri ta’ konformità għadhom għaddejjin. Għal Franza għaddejjin għadd ta' korrezzjonijiet finanzjarji sinifikanti fir-rigward tas-snin finanzjarji 2008-2010 li għalihom il-proċedura tal-approvazzjoni tal-kontijiet hija avvanzata ħafna. Missjoni mwettqa fi Frar 2014 uriet li filwaqt li b’mod ġenerali l-pjan ta’ azzjoni jinsab fit-triq it-tajba, ma ntlaħqux xi impenji intermedji. Konsegwentement, Franza intalbet tindirizza dawn il-kwistjonijiet u fl-istess ħin intalab rapport aktar dettaljat sabiex ikun possibbli li jkun hemm segwitu prattiku mid-DĠ AGRI. Ta' min jinnota li, fi Franza, il-pjan ta’ azzjoni li jkopri l-ġestjoni ta’ intitolamenti għall-pagamenti u s-sistema ta’ kundizzjonalità ġie implimentat b’suċċess. Il-monitoraġġ tal-kwalità tas-Sistema Integrata ta’ Amministrazzjoni u Kontroll (SIAK) u LPIS, inkluża l-gwida u l-appoġġ meħtieġa, issa jaqgħu taħt ir-responsabbiltà ta’ unità ġdida fi ħdan id-DĠ AGRI li saret effettiva fl-2014. Tnedew pjanijiet ta’ azzjoni bħala riżultat tal-aġġustamenti f’rati ta’ erruri ta’ aktar minn 5 % wara valutazzjonijiet mill-QEA ta’ ċerti sistemi ta’ kontroll bħala “mhux effettivi” jew “parzjalment effettivi” (pereżempju r-Rumanija, il-Bulgarija, il-Portugall), jew mill-awditi tad-DĠ AGRI verifiki u min-nuqqas ta’ assigurazzjoni dwar l-istatistiki ta’ kontroll irrappurtati (pereżempju l-Greċja, il-Pajjiżi l-Baxxi). Pereżempju, ġew identifikati dgħufijiet sistemiċi sinifikanti kemm mill-awditi ta’ konformità tad-DĠ AGRI kif ukoll mill-awditi tal-QEA fir-Rumanija li jikkonċernaw il-miżura 312 “Appoġġ għall-ħolqien u l-iżvilupp tal-mikrointrapriżi”. Wara talba tad-DĠ AGRI, l-awtoritajiet Rumeni implimentaw pjan ta’ azzjoni sabiex tittejjeb is-sitwazzjoni. Barra minn hekk, ir-rimborżi mill-Kummissjoni lir-Rumanija rigward din il-miżura kienu interrotti matul l-2013. Wara ħidma kostanti mid-DĠ AGRI mal-awtoritajiet Rumeni, f’Mejju 2014 tqies li, filwaqt li l-isforzi għall-implimentazzjoni tal-pjan ta’ azzjoni speċjali għall-miżura 312 iridu jitkomplew, jista' jkun possibbli li jerġgħu jibdew il-pagamenti, bil-kundizzjoni li l-awtoritajiet Rumeni jaċċettaw monitoraġġ mill-qrib mid-DĠ AGRI, biex b’hekk jiġi mitigat ir-riskju. Madankollu, tista' tinkiseb definittivament konferma li d-dgħufijiet sistemiċi relatati mal-implimentazzjoni tal-miżura 312 ġew indirizzati b’suċċess biss wara awditu fil-futur. Il-baġit tal-UE se jkun protett permezz ta’ proċeduri ta’ awditu ta’ konformità li jwasslu għal korrezzjonijiet finanzjarji netti u rkupru mill-Istati Membri; fl-istess ħin, għaddej segwitu mill-qrib ħafna tal-programmi Rumeni tal-Iżvilupp Rurali. Fil-Bulgarija, l-awditi tad-DĠ AGRI għall-Iżvilupp Rurali kixfu nuqqasijiet serji fil-kontrolli amministrattivi u anke nuqqasijiet fil-verifiki fuq il-post. Id-dgħufijiet ewlenin ikkonċernaw il-kontrolli tal-proċedura tal-offerti, l-eżistenza ta’ kostijiet ineliġibbli u/jew irraġonevoli, l-ambitu tal-verifiki fuq il-post, u l-pagament bil-quddiem bikrija u għoljin. Fir-rigward tal-livell għoli ta’ pagamenti bil-quddiem, dawn iridu jitqiesu fid-dawl tar-regola ta' diżimpenn n+2. L-awtoritajiet Bulgari ġew mistiedna jispjegaw għaliex kienu meħtieġa dawn il-pagamenti bil-quddiem bikrija u għoljin. Dawn l-ispjegazzjonijiet se jitqiesu kif xieraq meta tiġi konkluża l-eżistenza ta’ ċirkomvenzjoni possibbli tar-regola n+2 u meta tittieħed deċiżjoni dwar il-ħtieġa għal korrezzjoni finanzjarja. Wara l-ewwel ittra mibgħuta minn DĠ AGRI lill-Istati Membri kollha fil-bidu tal-2013, tpoġġa fis-seħħ proċess għall-istabbiliment u l-monitoraġġ tal-pjanijiet ta’ azzjoni nazzjonali għat-tnaqqis ta' rati ta’ erruri. L-Istati Membri ppreżentaw il-pjanijiet ta’ azzjoni tagħhom, b’kooperazzjoni mill-qrib mas-servizzi tad-DĠ AGRI, u ġew organizzati tliet seminars sabiex tiġi ppreżentata s-sitwazzjoni attwali u tiġi pprovduta gwida, kemm matul l-2013 kif ukoll l-2014. 4.2.4 Politika ta' Koeżjoni: FEŻR & FSE 2000-2006 Billi l-għeluq tal-perjodu 2000-2006 qiegħed fl-istadju tat-tlestija, jista' jsir tqabbil utli tar-riżultati ġenerali tal-azzjonijiet korrettivi mat-total tal-flejjes minfuqa u għaldaqstant hu possibbli li jkun hemm stampa aktar sħiħa tal-impatt tal-mekkaniżmi korrettivi. Għall-fondi tal-FEŻR u l-FSE fi tmiem l-2013, l-ammont kombinat tal-korrezzjoni finanzjarja, fuq il-bażi tal-ħidma ta' superviżjoni tal-Kummissjoni biss, kien ta' EUR 8,8 biljun. Dan jikkorrispondi għal madwar 4,5 % tal-allokazzjonijiet (EUR 196,9 biljun) fi tmiem l-2013. Ir-rata ta’ korrezzjoni tiżdied għal 5,1 % tal-allokazzjonijiet meta tqis il-korrezzjonijiet finanzjarji addizzjonali rrappurtati mill-Istati Membri u relatati mal-attività ta’ kontroll tagħhom stess. Il-korrezzjonijiet finanzjarji imposti fl-istadji tal-għeluq mill-Kummissjoni jirrappreżentaw madwar terz tat-total tal-korrezzjonijiet finanzjarji imposti mill-Kummissjoni għal dak il-perjodu ta’ programmazzjoni. Dan jinkludi ammonti ta’ korrezzjonijiet li jkunu għaddejjin fi tmiem l-2013 li jikkorrispondu għal 0,8 % tal-allokazzjonijiet (EUR 1 502 miljun), li huma koperti fl-ittri tal-għeluq ikkomunikati formalment lill-awtoritajiet tal-Istati Membri iżda li għadhom ma ġewx aċċettati mill-Istati Membri. Din id-dejta taġġorna ċ-ċifri pprovduti mid-Direttorati Ġenerali kkonċernati lill-Parlament Ewropew fir-rapport tagħhom[8] tat-12/04/2013 dwar “Korrezzjonijiet finanzjarji mwettqa għall-FEŻR u l-FSE għall-programmi 2000-2006”. Tabella 4.2.4: Perjodu ta’ programmazzjoni 2000-2006 — Korrezzjonijiet finanzjarji għall-FEŻR & FSE ikkonfermati u li għaddejjin fil-31/12/2013; Diżaggregazzjoni skont l-Istat Membru || miljuni ta' EUR Stat Membru || Ammont tal-kontribuzzjoni tal-FEŻR+FES || % tal-kontribuzzjoni li jammonta għal kontribuzzjonijiet totali || Korrezzjonijiet finanzjarji kkonfermati || Korrezzjonijiet finanzjarji li jinsabu għaddejjin (ittri ta' għeluq mibgħuta) || Total ta’ korrezzjonijiet finanzjarji imposti għall-2000-2006 || Perċentwali tal-korrezzjonijiet finanzjarji fir-rigward tal-kontribuzzjonijiet tal-FEŻR+FES || Sehem ta’ korrezzjonijiet finanzjarji imposti meta mqabbla mat-total ta’ korrezzjonijiet finanzjarji Il-Belġju || 1 945 || 1,0 % || 15 || 0 || 16 || 0,8 % || 0,2 % Ir-Repubblika Ċeka || 1 456 || 0,7 % || 5 || 6 || 11 || 0,8 % || 0,1 % Id-Danimarka || 570 || 0,3 % || 1 || - || 1 || 0,1 % || 0,0 % Il-Ġermanja || 26 960 || 13,7 % || 50 || 0 || 50 || 0,2 % || 0,6 % L-Estonja || 305 || 0,2 % || 2 || - || 2 || 0,5 % || 0,0 % L-Irlanda || 3 067 || 1,6 % || 21 || 142 || 163 || 5,3 % || 1,9 % Il-Greċja || 20 211 || 10,3 % || 1 154 || 66 || 1 221 || 6,0 % || 13,9 % Spanja || 40 686 || 20,7 % || 3 246 || 260 || 3 506 || 8,6 % || 40,0 % Franza || 14 825 || 7,5 % || 332 || 23 || 355 || 2,4 % || 4,1 % L-Italja || 27 501 || 14,0 % || 1 229 || 1 354 || 2 582 || 9,4 % || 29,5 % Ċipru || 53 || 0,0 % || - || - || - || 0,0 % || 0,0 % Il-Latvja || 518 || 0,3 % || 4 || - || 4 || 0,8 % || 0,1 % Il-Litwanja || 773 || 0,4 % || 3 || - || 3 || 0,3 % || 0,0 % Il-Lussemburgu || 71 || 0,0 % || 2 || - || 2 || 2,6 % || 0,0 % L-Ungerija || 1 695 || 0,9 % || 12 || - || 12 || 0,7 % || 0,1 % Malta || 57 || 0,0 % || - || - || - || 0,0 % || 0,0 % Il-Pajjiżi l-Baxxi || 2 702 || 1,4 % || 44 || - || 44 || 1,6 % || 0,5 % L-Awstrija || 1 647 || 0,8 % || 0 || 0 || 0 || 0,0 % || 0,0 % Il-Polonja || 7 032 || 3,6 % || 180 || - || 180 || 2,6 % || 2,1 % Il-Portugall || 18 178 || 9,2 % || 190 || - || 190 || 1,0 % || 2,2 % Is-Slovenja || 215 || 0,1 % || 2 || - || 2 || 0,9 % || 0,0 % Is-Slovakkja || 1 245 || 0,6 % || 44 || 1 || 45 || 3,6 % || 0,5 % Il-Finlandja || 1 789 || 0,9 % || 0 || - || 0 || 0,0 % || 0,0 % L-Isvezja || 1 634 || 0,8 % || 12 || - || 12 || 0,7 % || 0,1 % Ir-Renju Unit || 16 129 || 8,2 % || 293 || 1 || 294 || 1,8 % || 3,4 % Interreġ || 5 645 || 2,9 % || 26 || 41 || 67 || 1,2 % || 0,8 % Totali || 196 911 || 100,0 % || 6 866 || 1 895 || 8 761 || 4,5 % || 100,0 % Erba’ Stati Membri jippreżentaw rata ta’ korrezzjoni ogħla mill-medja ta’ 4,5 % u jirrappreżentaw 85 % tal-ammont totali tal-korrezzjonijiet u 47 % tal-kontribuzzjonijiet totali riċevuti. Ta’ min jenfasizza li l-biċċa l-kbira tal-problemi li wasslu għall-korrezzjonijiet finanzjarji rrappurtati mill-Kummissjoni għal dawn l-Istati Membri dak iż-żmien issa ġew solvuti. Dan huwa l-każ b’mod partikolari, pereżempju, għal EUR 2,6 biljun tal-korrezzjonijiet tal-FEŻR irrappurtati għal Spanja (għal nuqqasijiet li nstabu mill-Kummissjoni fis-sistemi ta’ ġestjoni u kontroll Spanjoli 2000-2006 li ġew indirizzati u li mhumiex aktar preżenti fil-programmi operazzjonali 2007-2013) u EUR 1,1 biljun ta’ korrezzjonijiet tal-FEŻR għall-Greċja (riżultat tal-miżuri li ttieħdu sabiex jiġu solvuti n-nuqqasijiet fis-sejħiet għall-offerti għall-implimentazzjoni tax-xogħolijiet pubbliċi u tal-kuntratti qabel l-2005). Għall-Italja u l-Irlanda, il-biċċa l-kbira tal-korrezzjonijiet irrapportati huma korrezzjonijiet “li għaddejjin”, proposti mill-Kummissjoni fl-istadju tal-għeluq u ikkontestati mill-Istat Membru bil-preżentazzjoni ta’ informazzjoni addizzjonali għal konsiderazzjoni. Parti sinifikanti ta’ dawn il-korrezzjonijiet għall-Italja huma relatati ma’ proġetti mhux mitmuma. Fir-rigward tal-FSE, l-għan ta’ DĠ EMPL għall-futur huwa li jimxi lil hinn mill-ħtieġa li jiġu kkoreġuti żbalji għal sitwazzjoni fejn l-iżbalji jiġu evitati. Dan huwa partikolarment importanti għall-Istati Membri fejn il-korrezzjonijiet finanzjarji kienu l-ogħla f’dawn l-aħħar snin, bħal Spanja, l-Italja u r-Rumanija (ara t-Tabella 4.2.4 hawn fuq u t-Tabella 4.2.5 hawn taħt). Meta wieħed iqis l-għadd importanti u rikorrenti ta’ riżervi relatati mal-programmi Spanjoli, fl-2011 id-DĠ EMPL iddeċieda li jniedi pjan ta’ azzjoni ddedikat lejn l-awtoritajiet ta’ implimentazzjoni tal-FSE Spanjoli, b’mod partikolari sabiex jistimula l-użu sħiħ tal-opportunitajiet kollha ta’ simplifikazzjoni offruti mir-Regolament tal-UE u sabiex jitneħħew regoli nazzjonali ta’ eliġibilità aktar stretti bla bżonn (pereżempju għal skemi ta’ għajnuna għall-impjieg). Inħoloq grupp ta’ ħidma kompost minn persunal tal-awditjar u l-uffiċjali tal-uffiċċju ġeografiku sabiex jimmonitorja l-implimentazzjoni effettiva tal-azzjonijiet maqbula. Twettqu attivitajiet simili fl-Italja. Eżempji oħrajn ta’ kooperazzjoni mill-qrib mal-Istati Membri sabiex jiġu indirizzati l-kawżi fundamentali tal-problemi rikorrenti identifikati jinkludu r-Rumanija, fejn il-Kummissjoni ħadmet flimkien mal-awtoritajiet nazzjonali sabiex issaħħaħ is-sistemi ta’ ġestjoni u ta’ kontroll tagħhom għall-perjodi ta’ programmazzjoni preċedenti u ġodda. Minn perspettiva usa’, il-qafas regolatorju msaħħaħ għall-2014-2020, inkluż, b’mod partikolari, il-pakkett annwali ta’ assigurazzjoni u l-possibbiltà li jintużaw korrezzjonijiet finanzjarji netti f’każ ta’ nuqqasijiet serji, flimkien mal-kontinwazzjoni tal-politika stretta eżistenti fuq l-interruzzjonijiet u s-sospensjonijiet u t-tħeġġiġ qawwi tal-utilizzazzjoni tal-opportunitajiet kollha ta’ simplifikazzjoni, għandu jirriżulta f’aktar titjib tal-implimentazzjoni tal-Fondi Ewropej Strutturali u ta’ Investiment (ESIF) fil-perjodu ta’ programmazzjoni l-ġdid. Id-DĠ EMPL se jibni wkoll fuq l-isforzi li nbdew f’dawn l-aħħar snin sabiex dawn l-Istati Membri jiġu megħjuna jtejbu s-sistemi tagħhom billi jużaw l-aħjar prattiki disponibbli. Grafika 4.2.4: Korrezzjonijiet finanzjarji kumulattivi tal-Istati Membri kkonfermati u li jinsabu għaddejjin fil-31/12/2013 għall-perjodu ta’ programmazzjoni tal-FEŻR & FSE 2000-2006 meta mqabbel ma’ kontribuzzjonijiet riċevuti 4.2.5 Politika ta' Koeżjoni: FEŻR/FK & ESF 2007-2013 Billi l-perjodu ta’ programmar 2007-2013 ma laħaqx l-istadju tal-għeluq, huwa normali li l-ammonti kumulattivi kkorreġuti sa issa huma ħafna inqas milli għall-perjodu 2000-2006. Dan jirrifletti l-fatt li l-aktar korrezzjonijiet finanzjarji sinifikanti jsiru fl-għeluq. Is-snin li ġejjin għandhom jaraw l-ammonti ta' hawn taħt jiżdiedu. Qed issir referenza wkoll għall-korrezzjonijiet li saru mill-Istati Membri f’dan il-perjodu – ara t-Taqsima 7. Tabella 4.2.5: Perjodu ta’ programmazzjoni 2007-2013 – Korrezzjonijiet finanzjarji għall-FEŻR/FK & FSE ikkonfermati u li għaddejjin fil-31/12/2013; Diżaggregazzjoni skont l-Istat Membru || miljuni ta' EUR Stat Membru || L-ammont ta’ kontribuzzjoni tal-FEŻR/FK+FSE għall-2007-2013 || % tal-kontribuzzjoni li jammonta għal kontribuzzjonijiet totali || Korrezzjonijiet finanzjarji kkonfermati || Korrezzjonijiet finanzjarji li jinsabu għaddejjin (ittri ta' għeluq mibgħuta) || Total ta’ korrezzjonijiet finanzjarji imposti għall-2007-2013 || Perċentwali tal-korrezzjonijiet finanzjarji fir-rigward tal-kontribuzzjonijiet tal-FEŻR/FK+FES || Sehem ta’ korrezzjonijiet finanzjarji imposti meta mqabbla mat-total ta’ korrezzjonijiet finanzjarji Il-Belġju || 2 063 || 0,6 % || 10 || 0 || 10 || 0,5 % || 0,5 % Il-Bulgarija || 6 674 || 1,9 % || 8 || 8 || 16 || 0,2 % || 0,8 % Ir-Repubblika Ċeka || 26 540 || 7,6 % || 285 || 2 || 287 || 1,1 % || 15,0 % Id-Danimarka || 510 || 0,1 % || 0 || - || 0 || 0,0 % || 0,0 % Il-Ġermanja || 25 488 || 7,3 % || 19 || 0 || 19 || 0,1 % || 1,0 % L-Estonja || 3 403 || 1,0 % || 10 || - || 10 || 0,3 % || 0,5 % L-Irlanda || 751 || 0,2 % || 21 || 0 || 21 || 2,8 % || 1,1 % Il-Greċja || 20 210 || 5,8 % || 144 || - || 144 || 0,7 % || 7,5 % Spanja || 34 649 || 10,0 % || 276 || 39 || 316 || 0,9 % || 16,5 % Franza || 13 449 || 3,9 % || 26 || 0 || 27 || 0,2 % || 1,4 % Il-Kroazja || 858 || 0,2 % || - || - || - || 0,0 % || 0,0 % L-Italja || 27 923 || 8,0 % || 72 || 0 || 72 || 0,3 % || 3,7 % Ċipru || 612 || 0,2 % || - || - || - || 0,0 % || 0,0 % Il-Latvja || 4 530 || 1,3 % || 23 || - || 23 || 0,5 % || 1,2 % Il-Litwanja || 6 775 || 2,0 % || 0 || - || 0 || 0,0 % || 0,0 % Il-Lussemburgu || 50 || 0,0 % || 0 || - || 0 || 0,0 % || 0,0 % L-Ungerija || 24 908 || 7,2 % || 174 || - || 174 || 0,7 % || 9,1 % Malta || 840 || 0,2 % || - || - || - || 0,0 % || 0,0 % Il-Pajjiżi l-Baxxi || 1 660 || 0,5 % || - || - || - || 0,0 % || 0,0 % L-Awstrija || 1 204 || 0,3 % || 2 || 7 || 9 || 0,7 % || 0,5 % Il-Polonja || 67 186 || 19,3 % || 205 || 3 || 208 || 0,3 % || 10,9 % Il-Portugall || 21 412 || 6,2 % || 1 || 26 || 28 || 0,1 % || 1,4 % Ir-Rumanija || 19 058 || 5,5 % || 358 || 5 || 362 || 1,9 % || 18,9 % Is-Slovenja || 4 101 || 1,2 % || 14 || 1 || 15 || 0,4 % || 0,8 % Is-Slovakkja || 11 496 || 3,3 % || 102 || 30 || 132 || 1,1 % || 6,9 % Il-Finlandja || 1 596 || 0,5 % || 0 || - || 0 || 0,0 % || 0,0 % L-Isvezja || 1 626 || 0,5 % || 1 || - || 1 || 0,1 % || 0,1 % Ir-Renju Unit || 9 891 || 2,8 % || 36 || 7 || 43 || 0,4 % || 2,2 % Transfruntier || 7 987 || 2,3 % || 0 || - || 0 || 0,0 % || 0,0 % Totali || 347 450 || 100,0 % || 1 790 || 128 || 1 918 || 0,6 % || 100,0 % Billi l-programmi 2007-2013 għandhom aktar min fond wieħed, ma hemm l-ebda firda bejn il-FEŻR u l-FK fit-tabella ta’ hawn fuq. Tmien Stati Membri jippreżentaw rata ta’ korrezzjoni ogħla mill-medja ta’ 0,6 % u jirrappreżentaw 75 % tal-ammont totali tal-korrezzjonijiet finanzjarji, u 40 % tal-kontribuzzjonijiet riċevuti. Grafika 4.2.5: Korrezzjonijiet finanzjarji kumulattivi tal-Istati Membri kkonfermati u li jinsabu għaddejjin fil-31/12/2013 għall-perjodu ta’ programmazzjoni tal-FEŻR/FK & FSE 2007-2013 meta mqabbel ma’ kontribuzzjonijiet riċevuti Rigward il-FEŻR/FK u l-Fond ta’ Koeżjoni, fl-2013, il-Kummissjoni kompliet teżerċita b’mod rigoruż ir-rwol superviżorju tagħha billi żgurat li l-Istati Membri jindirizzaw id-dgħufijiet identifikati fis-sistemi ta’ ġestjoni u kontroll tagħhom. L-objettiv kien li jiġi identifikat u indirizzat kull riskju materjali pendenti ewlieni sabiex tiġi żgurata protezzjoni xierqa tal-baġit tal-UE, u sabiex jintlaħaq riskju residwu aċċettabbli mill-għeluq tal-programmi. Dan irriżulta f’titjib ġenerali għall-perjodu ta’ programmazzjoni 2007-2013 meta mqabbel mal-2000-2006, u b’xejra pożittiva fir-rigward tal-inċidenza żbalji f'nefqa ta' Koeżjoni matul is-snin, grazzi għal sensiela ta’ azzjonijiet meħuda mill-Kummissjoni b’kooperazzjoni mal-Istati Membri. L-ewwel nett, issaħħet il-kapaċità tas-sistemi nazzjonali ta’ ġestjoni u kontroll li jipprevjenu, jidentifikaw u jikkoreġu żbalji qabel ma tiġi ddikjarata n-nefqa lill-Kummissjoni. Minn naħa waħda, is-servizzi tal-Kummissjoni investew sforzi ta’ ġestjoni u awditjar sinifikanti fit-titjib tal-funzjonament ta’ verifiki tal-ewwel livell tal-Istati Membri. Min-naħa l-oħra, ir-Regolamenti 2007-2013 introduċew l-obbligu li l-awtoritajiet tal-awditjar jużaw kampjuni tal-istatistika għall-awditjar tal-operazzjonijiet. Dan, assoċjat ma’ sorveljanza u gwida eżawrjenti tal-awditjar mill-Kummissjoni li jwasslu għal sforzi konsiderevoli tal-bini ta' kapaċità, għen ħafna sabiex tittejjeb l-affidabbiltà tar-rati ta’ erruri rrappurtati fuq bażi annwali lill-Kummissjoni fir-Rapporti ta’ Kontroll Annwali tal-Istati Membri u użati bħala indikaturi fuq l-effettività tas-sistemi ta’ ġestjoni u kontroll fil-proċess ta’ assigurazzjoni tal-Kummissjoni. Il-ħidma tal-awditjar tal-Kummissjoni tista’ b’hekk tinbidel lejn il-ksib ta’ assigurazzjoni fuq il-ħidma tal-awtoritajiet tal-awditjar, b’enfasi fuq dawk l-aktar dgħajfa jew fuq dawk li jiżguraw l-ogħla kopertura tal-Fondi tal-UE. Barra minn hekk, il-Kummissjoni qiegħda kontinwament issegwi d-dgħufijiet u l-monitoraġġ identifikati li l-kwalità tal-ħidma tal-awtorità tal-awditjar tibqa’ soddisfaċenti meta jingħata l-istatus tal-awditu uniku lil programm. Il-kooperazzjoni mill-qrib mal-awtoritajiet tal-awditjar tiżgura s-sejba f’waqtha u soluzzjoni ta’ problemi diġà fil-livell nazzjonali. Huwa jikkontribwixxi wkoll għat-titjib tal-proċess tal-assigurazzjoni fil-livell tal-Kummissjoni. Il-Kummissjoni twettaq ukoll il-verifiki fuq il-post ibbażati fuq ir-riskju tagħha stess, inklużi awditi fil-livell tal-benefiċjarji, jekk hija tqis li ċerti nuqqasijiet (partikolarment dwar kwistjonijiet kumplessi bħall-akkwist pubbliku jew kwistjonijiet ta’ għajnuna mill-Istat għal FEŻR/FK) jistgħu jibqgħu mistura jew ma jinstabux b'mod f’waqtu. Dan jinkludi l-verifikazzjoni tal-implimentazzjoni ta’ pjanijiet ta’ azzjoni korrettivi f’każ ta’ interruzzjonijiet u korrezzjonijiet finanzjarji. Dawn l-awditi jikkontribwixxu għal titjib fis-sistemi ta’ ġestjoni u kontroll għal programmi mqegħdin taħt riżerva li tiżgura li n-nefqa tal-passat u tal-futur iddikjarata lill-Kummissjoni hija legali u regolari. Huwa jipprovdi wkoll sors addizzjonali u iktar dirett ta’ assigurazzjoni lill-Kummissjoni. It-tieni nett, il-kapaċità mtejba biex jiġu skoperti l-problemi intużat b’mod proattiv sabiex jittejjeb il-funzjonament tas-sistemi ta’ ġestjoni tal-Istati Membri, filwaqt li jiġu implimentati l-korrezzjonijiet finanzjarji meħtieġa. L-użu sistematiku u konsistenti mill-Kummissjoni tal-possibbiltà legali li l-pagamenti jitwaqqfu u/jew jiġu sospiżi għal programmi b’nuqqasijiet sinifikanti fil-ġestjoni tagħhom mill-2008, jew id-deċiżjoni li d-Diretturi Ġenerali jippubblikaw ittri ta’ twissija meta ma jkun hemm l-ebda pagamenti pendenti, evita r-rimborżi tan-nefqa tal-UE b’riskju għoli ta’ żball, filwaqt li pprovda wkoll inċentivi qawwija sabiex l-Istati Membri jtejbu malajr is-sistemi ta’ ġestjoni u kontroll tagħhom. Fil-fatt, l-interruzzjonijiet u s-sospensjonijiet ġew terminati biss wara li nkisbet assigurazzjoni raġonevoli dwar il-progress li sar fl-implimentazzjoni tal-miżuri meħtieġa inkluża l-implimentazzjoni ta’ korrezzjonijiet finanzjarji (ara t-Taqsima 6). Fl-istess ħin, il-ħidma konġunta tal-awtoritajiet ta’ kontroll tal-UE u tal-Istati Membri ppermettiet li jkun hemm ftehim aħjar dwar il-korrezzjonijiet finanzjarji neċessarji u l-implimentazzjoni tagħhom sabiex il-baġit tal-UE jkun debitament protett kontra l-infiq irregolari, inkluż permezz ta’ korrezzjonijiet b’rata fissa. L-Istati Membri, min-naħa tagħhom, kienu kapaċi jużaw mill-ġdid ir-riżorsi tal-UE li huma affettwati minn dawn il-korrezzjonijiet għal proġetti oħrajn. Madankollu, dawn il-korrezzjonijiet għad għandhom impatt finanzjarju u politiku kbir fl-Istati Membri kkonċernati billi n-nefqa rregolari trid tiġi ffinanzjata minn riżorsi nazzjonali sakemm ma jiġix irkuprat mingħand il-benefiċjarji. Sabiex jiġu mitigati r-riskji u d-dgħufijiet identifikati li jkun għad fadal fl-Istati Membri u fil-programmi fil-livell tal-awtoritajiet maniġerjali, id-DĠ REGIO ħa wkoll inizjattivi sabiex jimplimenta azzjonijiet ta’ bini ta’ kapaċità addizzjonali għall-programmi 2007-2013. Twaqqaf Ċentru ta’ Kompetenzi ġdid dwar il-bini tal-kapaċità amministrattiva fil-bidu tal-2013 sabiex jiġu appoġġati l-amministrazzjonijiet pubbliċi li jimmaniġġjaw il-FEŻR u l-Fond ta’ Koeżjoni. Għall-akkwist pubbliku, iċ-Ċentru ta’ Kompetenzi stabbilixxa Pjan ta’ Azzjoni għall-Akkwist Pubbliku b’koordinazzjoni mad-DĠ Suq Intern u Fondi Ewropej Strutturali u ta' Investiment oħrajn. Ittieħdu wkoll azzjonijiet sabiex tittejjeb l-implimentazzjoni tajba tar-regoli dwar l-Għajnuna mill-Istat, filwaqt li qed tiġi żviluppata pjattaforma ta’ skambju bejn l-amministrazzjonijiet li jimmaniġġjaw il-fondi sabiex jibbenefikaw mill-prattiki tajba eżistenti fuq il-post. Fir-rigward tal-FSE, l-iżviluppi tal-2013 jikkonfermaw xejra fit-tul ta’ tnaqqis tal-esponiment tan-nefqa ta’ DĠ EMPL għal żbalji, filwaqt li l-volum tal-pagamenti żdied b’mod sinifikanti. Minbarra l-fatturi komuni msemmijin hawn fuq għall-FEŻR u l-Fond ta’ Koeżjoni, il-probabbiltà ta’ okkorrenza ta’ żbalji tnaqqset b’mod sinifikanti mindu ġiet introdotta l-possibbiltà li tiġi ddikjarata n-nefqa relatata mal-FSE fuq il-bażi tal-opzjonijiiet ta’ spejjeż simplifikati. L-użu ta’ dan il-metodu żdied f’dawn l-aħħar snin, grazzi għall-isforzi sinifikanti li għamlet il-Kummissjoni sabiex tikkonvinċi lill-Istati Membri jingranaw bis-sħiħ l-opportunitajiet ta’ simplifikazzjoni offruti mir-Regolamenti tal-Fondi Strutturali 2007-2013, li ssaħħew aktar għall-perjodu ta’ programmazzjoni 2014-2020. Fl-istess ħin, il-Kummissjoni ħadmet b’mod attiv f’kooperazzjoni mill-qrib ma’ għadd ta’ Stati Membri sabiex jitneħħew regoli ta’ eliġibbiltà nazzjonali kumplessi bla bżonn u tintroduċi l-bidliet meħtieġa fil-leġiżlazzjoni nazzjonali. Dan kien il-każ speċjalment fi Spanja u l-Italja. Filwaqt li ġie rikonoxxut li hemm ambitu biex ikomplu jissaħħew is-sistemi ta’ ġestjoni u kontroll u l-allinjament bejn l-oqsma ta’ politika, ġie adottat qafas regolatorju msaħħaħ għall-perjodu ta’ programmazzjoni 2014-2020. Il-possibbiltà ikbar ta’ korrezzjonijiet finanzjarji netti mill-Kummissjoni fil-politika ta’ Koeżjoni, kif ukoll ir-responsabbiltà akbar fil-livell tal-Istati Membri, se jaġixxu bħala l-ixpruni ewlenin għal tibdil ulterjuri – ara t-Taqsima 5. 4.3. Rkupri It-tabelli ta’ hawn taħt jipprovdu l-ammonti ta’ rkupri kkonfermati u implimentati għall-perjodu 2009-2013. Iż-żewġ kategoriji juru xejra li qed tiżdied. Tabella 4.3.1: Rkupri konfermati 2009-2013 miljuni ta' EUR || Snin || Totali 2009-2013 || Totali 2008-2012 Rkupri || 2009 || 2010 || 2011 || 2012 || 2013 Agrikoltura || || || || || || || FAEG || 163 || 178 || 174 || 162 || 227 || 905 || 1 038 L-Iżvilupp Rurali || 25 || 114 || 161 || 145 || 139 || 585 || 446 Koeżjoni || 102 || 24 || 50 || 22 || 83 || 280 || 228 Oqsma ta' politika tal-interni || 100 || 188 || 270 || 252 || 393 || 1 202 || 849 Oqsma ta' politika esterna || 81 || 137 || 107 || 107 || 93 || 524 || 463 Amministrazzjoni || 9 || 5 || 8 || 7 || 6 || 35 || 30 Totali || 480 || 646 || 770 || 695 || 941 || 3 530 || 3 053 Tabella 4.3.2: Rkupri implimentati 2009-2013 miljuni ta' EUR || Snin || Totali 2009-2013 || Totali 2008-2012 Rkupri || 2009 || 2010 || 2011 || 2012 || 2013 Agrikoltura || || || || || || || FAEG || 148 || 172 || 178 || 161 || 155 || 814 || 1 015 L-Iżvilupp Rurali || 25 || 114 || 161 || 166 || 129 || 595 || 466 Koeżjoni || 102 || 25 || 48 || 14 || 81 || 270 || 219 Oqsma ta' politika tal-intern || 100 || 162 || 268 || 229 || 398 || 1 157 || 799 Oqsma ta' politika esterna || 81 || 136 || 77 || 99 || 93 || 486 || 425 Amministrazzjoni || 9 || 5 || 2 || 9 || 6 || 31 || 25 Totali || 464 || 614 || 734 || 678 || 862 || 3 353 || 2 949 5. KORREZZJONIJIET FINANZJARJI NETTI U TITJIB IPPJANAT GĦALL-PERJODU TA’ PROGRAMMAZZJONI 2014-2020 5.1. Sfond It-tip tal-implimentazzjoni tal-baġit u l-qasam tal-politika jinfluwenzaw kif il-baġit tal-EU jintlaqat mill-mekkaniżmi ta’ korrezzjoni differenti. Iżda fil-każijiet kollha, il-mekkaniżmi ta’ korrezzjoni għandhom l-istess riżultat – li l-baġit tal-UE ikun protett minn nefqa mġarrba bi ksur tal-liġi. Korrezzjoni finanzjarja netta hija korrezzjoni li permezz tagħha l-Istat Membru kkonċernat ma jistax juża mill-ġdid l-ammonti kkoreġuti u rkuprati u għalhekk jitlef il-fondi. B’konsegwenza ta’ dan, il-finanzjament tal-UE għan-nefqa inkwistjoni jonqos. Notevolment fil-PAK, l-azzjoni korrettiva twassal għar-ritorn ta’ ammonti mħallsa preċedentement fil-forma ta' dħul assenjat lejn il-baġit tal-UE. Għall-Koeżjoni, il-leġiżlazzjoni 2007-2013 tipprevedi li l-ammonti korretti jistgħu jerġgħu jintużaw, taħt ċerti kondizzjonijiet, sabiex jiffinanzjaw proġetti eliġibbli oħrajn, u b’hekk jippermettu li jinkisbu l-għanijiet tal-programm. Korrezzjonijiet finanzjarji netti li jwasslu għar-ritorn ta’ ammonti mħallsa preċedentement fil-baġit tal-UE kienu ġeneralment l-eċċezzjoni. Wara l-operazzjoni ta’ suċċess ta’ korrezzjonijiet finanzjarji netti fil-qasam Agrikolu għal ħafna snin, il-leġiżlatur iddeċieda li għandhom jiġu applikati b'mod aktar mifrux korrezzjonijiet finanzjarji netti għall-Politika ta’ Koeżjoni għall-perjodu ta’ programmazzjoni 2014-2020. Ta' min jinnota li l-Kummissjoni mhux se tirrapporta korrezzjonijiet finanzjarji netti (għal fondi għajr l-Agrikoltura) qabel l-2016 l-iktar kmieni, minħabba r-ritmu ta’ implimentazzjoni tal-programmi (l-ewwel kontijiet tal-programm għandhom jitressqu sal-15 ta’ Frar 2016). 5.2. Korrezzjonijiet finanzjarji netti tal-2013: Impatt fuq il-baġit tal-UE Tabella 5.2: Impatt tal-korrezzjonijiet finanzjarji u l-irkupri fuq il-Baġit tal-UE Dominju ta' politika || Ammont totali implimentat fl-2013 (f’miljuni ta’ EUR) || Esklużjoni tan-nefqa li tkun saret bi ksur tal-liġi (Iva/Le) || Rimborż lill-baġit tal-UE (Iva/Le) || L-impatt fuq il-baġit tal-UE || Kapitoli tal-baġit tan-nefqa ewlenin ikkonċernati Agrikoltura: || 995 || || || || Korrezzjonijiet finanzjarji tal-FAEG || 481 || Iva || Iva || Dħul assenjat || 05 02 05 03 Irkupri tal-FAEG || 155 || Iva || Iva || Dħul assenjat || 05 02 05 03 Korrezzjonijiet finanzjarji tal-iżvilupp rurali: || 230 || Iva || Iva || Dħul assenjat || 05 04 Irkupri tal-iżvilupp rurali || 129 || Iva || Iva* || - || - Politika ta' Koeżjoni: || 1 839 || || || || Korrezzjonijiet finanzjarji implimentati permezz ta' tħassir || 775 || Iva || Le || - || - Korrezzjonijiet finanzjarji implimentati permezz ta' rkupri || 489 || Iva || Iva || Dħul assenjat || 13 03 13 04 04 02 11 06 Korrezzjonijiet finanzjarji implimentati permezz ta’ diżimpenn/tnaqqis fl-għeluq || 494 || Iva || Iva** || - || - Rkupri || 81 || Iva || Iva || Dħul assenjat || 13 03 13 04 04 02 11 06 Oqsma ta' politika oħrajn: || 500 || || || || Korrezzjonijiet finanzjarji implimentati permezz ta’ diżimpenn/tnaqqis fl-għeluq || 1 || Iva || Le** || - || - Korrezzjonijiet finanzjarji implimentati permezz ta' rkupri || 2 || Iva || Iva || Dħul assenjat || 18 03 Rkupri || 497 || Iva || Iva || Dħul assenjat || Varji TOTALI || 3 334 || || || || * Skont il-qafas ġuridiku attwali tal-FAEŻR, l-irkupri jiġu kkumpensati b'pagamenti, u jiġu rilaxxati ammonti li jistgħu jerġgħu jintefqu għall-Istat Membru kkonċernat; fl-għeluq (wara l-2015) l-ebda użu mill-ġdid ma hu se jkun possibbli u jkollu jinħareġ ordni ta’ rkupru. Għal SAPARD u STŻR, l-irkupri jsiru permezz tal-ħruġ ta’ ordnijiet ta’ rkupru billi l-fondi issa jinsabu fl-istadju ta’ għeluq. ** Skont il-qafas ġuridiku attwali tal-Politika ta’ Koeżjoni b’mod partikolari, iżda anke għal oqsma oħrajn ta’ politika, korrezzjonijiet finanzjarji jistgħu jwasslu għal tnaqqis fil-pagamenti/envelop (iżda mhux ta’ flus ta' flus reali lura lill-baġit tal-UE) biss: - Jekk l-Istati Membri ma jkunux f'pożizzjoni li jippreżentaw nefqa eliġibbli suffiċjenti; - Wara l-għeluq ta’ programmi fejn it-tibdil tan-nefqa ma jkunx iktar possibbli; - F'każ ta' nuqqas ta' qbil mal-Kummissjoni. Il-korrezzjonijiet finanzjarji netti jwasslu għal “dħul ġej mill-ħlas lura,..., ta’ ammonti mħallsa bi żball” u huma ttrattati bħala dħul assenjat[9]. Apparti żewġ eċċezzjonijiet, ir-Regolament Finanzjarju[10] ma jinkludix provvedimenti speċifiċi dwar kif id-dħul assenjat iġġenerat minn korrezzjoni finanzjarja netta jista’ jintuża. Madankollu, l-Artikolu 7 tar-Regoli ta’ Applikazzjoni tar-Regolament Finanzjarju (RAP) jiddetermina li l-kummentarju tal-baġit juri liema linji baġitarji jistgħu jirċievu l-approprjazzjonijiet li jikkorrispondu għad-dħul assenjat. Fil-qosor, dħul assenjat imur lura lejn il-linja baġitarja jew Fond li minnhom tkun oriġinarjament tħallset in-nefqa u tista’ terġa' tintefaq, ara t-Tabella hawn taħt, iżda dawn ma jkunux allokati għal Stati Membri speċifiċi. 5.3. L-impatt fuq il-baġits nazzjonali Bil-ġestjoni konġunta, il-korrezzjonijiet u l-irkupri finanzjarji kollha għandhom impatt fuq il-baġits nazzjonali indipendentement mill-metodu ta’ implimentazzjoni tagħhom. Ta' min jenfasizza li anke jekk ma jsir l-ebda rimborż fil-baġit tal-UE, l-impatt tal-korrezzjonijiet finanzjarji huwa dejjem negattiv fuq livell tal-Istat Membru. Dan għaliex sabiex ma jintilifx finanzjament tal-UE, l-Istat Membru jrid jissostitwixxi n-nefqa ineliġibbli permezz ta' operazzjonijiet eliġibbli. Dan ifisser li l-Istat Membru jġorr, bir-riżorsi proprji tiegħu (mill-baġit nazzjonali) il-konsegwenzi finanzjarji tat-telf ta’ kofinanzjament tal-UE tan-nefqa ikkunsidrata ineliġibbli skont ir-regoli tal-programm tal-UE (fil-forma ta' kost tal-għażla), sakemm ma jirkuprax l-ammonti minn benefiċjarji individwali. Dan mhuwiex dejjem possibbli, pereżempju fil-każ ta’ korrezzjonijiet b’rata fissa fuq il-livell tal-programm (minħabba nuqqasijiet fl-amministrazzjoni nazzjonali li timmaniġġa l-programm) li mhumiex marbuta direttament ma’ irregolaritajiet individwali fil-livell tal-proġett. 5.4. Agrikoltura 5.4.1 Is-sitwazzjoni sal-2013 Skont il-qafas ġuridiku tal-PAK, il-korrezzjonijiet finanzjarji imposti mill-Kummissjoni fuq l-Istati Membri wara t-tlestija ta’ proċedura ta’ approvazzjoni tal-konformità minn dejjem kienu u se jkomplu jkunu korrezzjonijiet netti mill-ewwel deċiżjoni ta' approvazzjoni tal-kontijiet kemm għall-FAEG kif ukoll għall-FAEŻR. Għall-FAEG, kull sena l-Kummissjoni tadotta bejn żewġ deċiżjonijiet tal-approvazzjoni tal-konformità u erbgħa dwar pakkett ta’ korrezzjonijiet finanzjarji individwali. Fl-2013, il-Kummissjoni adottat erba’ deċiżjonijiet bħal dawn, li jkopru 147 korrezzjoni finanzjarja netta individwali għal ammont totali ta’ EUR 1,1 biljun (2,4 % tan-nefqa tal-PAK ibbaġitjata għall-2013) – ara t-Tabella 3.1, ammonti kkonfermati. 70 % tal-korrezzjonijiet finanzjarji adottati huma kkonċentrati f’erba’ Stati Membri: il-Greċja, Franza, ir-Renju Unit u l-Polonja. Madankollu dan jista’ jinbidel minn sena għal sena skont l-evoluzzjoni tal-kwalità tas-sistemi ta’ kontroll nazzjonali u reġjonali. Ġie implimentat ammont totali ta’ EUR 636 miljun fl-2013. Għall-FAEG, il-korrezzjonijiet finanzjarji huma esegwiti billi jitnaqqsu l-ammonti kkonċernati mill-pagamenti ta’ kull xahar magħmula mill-Kummissjoni lill-Istat Membru kkonċernat fit-tieni xahar wara d-deċiżjoni tal-Kummissjoni dwar korrezzjoni finanzjarja. Għall-FAEŻR, il-korrezzjonijiet finanzjarji huma rimborżati mill-Istati Membri fil-baġit tal-UE. Fl-2013 id-dħul assenjat minn korrezzjonijiet finanzjarji tal-FAEŻR ammonta għal EUR 212-il miljun, bi EUR 18-il miljun oħra għall-Istrument Temporanju tal-Iżvilupp Rurali (STŻR). Sabiex jitnaqqas il-piż fuq il-baġits tal-Istati Membri, ġiet introdotta opzjoni fejn korrezzjonijiet ta’ ċertu volum jistgħu jiġu eżegwiti fi tliet pagamenti akkont annwali fuq talba tal-Istat Membru kkonċernat. L-eżekuzzjoni tal-pagamenti s’issa ġiet aċċettata fil-Bulgarija, il-Greċja, il-Portugall, ir-Rumanija, Spanja u l-Litwanja. Barra minn hekk, fejn ikunu identifikati, jew jistgħu jkunu identifikati, pagamenti mhux dovuti b'riżultat tal-proċeduri ta' approvazzjoni ta' konformità, l-Istati Membri huma meħtieġa li jsegwuhom b'azzjonijiet ta' rkupru kontra l-benefiċjarji finali. Fl-2013, l-ammonti irregolari rkuprati mill-benefiċjarji ammontaw għal EUR 94 miljun għall-FAEG u EUR 103 miljun għall-Iżvilupp Rurali – ara wkoll it-Taqsima 7.1. 5.4.2 Titjib ippjanat għall-perjodu 2014-2020 Attenzjoni fuq nefqa aktar riskjuża Bħala riżultat tar-rata ogħla ta’ erruri rrappurtata mill-Qorti fil-kawża DAS 2011 u DAS 2012, in-numru ta’ awditi tal-FAEŻR żdied b’mod sinifikanti fl-2013 (35) u għal darb’oħra fl-2014 (għal 45), u b’hekk irdoppja l-ammont tal-2012 (23). Konsegwenza oħra hija li xi Stati Membri huma awditjati kull sena, sakemm jiġu rimedjati n-nuqqasijiet serji kollha. L-istrateġija ta’ awditjar għall-perjodu 2014-2020 hija bbażata fuq analiżi tal-perikli msaħħa u programm kontinwu ta’ tliet snin li se jiżgura kopertura aħjar tan-nefqa globali, notevolment biex tintlaħaq kopertura ta’ awditjar aħjar, u hija mmirata l-aktar għan-nuqqasijiet serji u/jew sistemiċi fis-sistemi ta’ ġestjoni u kontroll tal-Istati Membri. Se jkomplu l-attivitajiet ta’ awditjar aktar intensivi fl-oqsma l-aktar riskjużi b’approċċ abbażi ta’ sistema. L-ebda diskrezzjoni u inqas korrezzjonijiet b’rata fissa Kull riskju identifikat għall-baġit tal-UE se jixkatta b’mod sistematiku korrezzjoni finanzjarja netta billi l-Kummissjoni hija marbuta legalment li teskludi kull nefqa illegali mill-finanzjament tal-UE. Kemm il-korrezzjonijiet finanzjarji netti tal-FAEG kif ukoll tal-FAEŻR huma rregolati bir-Regolament Orizzontali tal-PAK il-ġdid, li jissikka l-proċedura aktar, sal-punt li l-metodu u l-kriterji għall-iffissar tal-ammont tal-korrezzjonijiet finanzjarji issa huwa stabbilit fl-att delegat. Kemm ir-Regolament Finanzjarju kif ukoll ir-Regolament Orizzontali tal-PAK il-ġdid jipprevedu klassifikazzjoni ta’ tipi ta’ korrezzjonijiet finanzjarji netti fejn il-korrezzjonijiet b’rata fissa jistgħu jintużaw biss jekk il-korrezzjonijiet kkalkulati jew estrapolati ma jistgħux jiġu stabbiliti bi sforzi proporzjonati. Proċedura ta’ konformità iqsar Il-Kummissjoni se tkompli b’azzjonijiet immirati li jissimplifikaw il-proċedura kollha. L-ewwel nett, ir-Regolament Orizzontali tal-PAK il-ġdid jiddeskrivi preċiżament in-natura, l-iskop u s-sekwenza tal-passi suċċessivi, kif ukoll it-tipi differenti ta’ korrezzjonijiet finanzjarji. It-tieni nett, id-dispożizzjonijiet fl-att delegat (il-metodu u l-kriterji għall-kalkolu ta’ korrezzjoni finanzjarja) u l-atti ta’ implimentazzjoni (id-dettalji tal-proċedura ta’ konformità, bi skadenzi mandatorji) huma maħsuba li jissimplifikaw aktar il-qafas ġuridiku u jillimitaw ir-riskju ta’ dewmien bla bżonn. It-tielet nett, fuq bażi aktar qawwija, id-DĠ AGRI se jintensifika l-monitoraġġ tiegħu tal-progress tal-proċeduri ta’ konformità sabiex jiżgura rispett strett tal-iskadenzi. It-tisħiħ tar-rwol superviżorju tal-Kummissjoni L-istrumenti regolatorji tal-PAK issaħħu għall-perjodu finanzjarju 2014-2020, inkluż: l-użu ta' sistema unika ta' monitoraġġ u evalwazzjoni għaż-żewġ pilastri, l-issimplifikar/it-tħaffif tal-proċedura tal-approvazzjoni ta' konformità, definizzjoni aħjar tal-kriterji u l-metodoloġija għall-applikar tal-korrezzjonijiet finanzjarji netti, l-introduzzjoni ta' mudell ġdid għall-assigurazzjoni minn Korp taċ-Ċertifikazzjoni (KĊ) dwar il-legalità u r-regolarità tan0nefqa ddikjarata bbażata fuq kampjuni rappreżentattivi. Skemi ta’ pagamenti simplifikati Id-DĠ AGRI se jkompli bl-isforzi tiegħu biex jidentifika l-kawżi fundamentali tal-iżbalji (twaqqa task force ad hoc), u biex jipproponi u jħeġġeġ l-akbar użu possibbli tal-iskemi ta' pagamenti ssimplifikati li huma inqas suxxettibbli għal żbalji. 5.4.3 L-interruzzjonijiet u s-sospensjoni għall-PAK se jkunu allinjati mal-Fondi ta' Politika ta' Koeżjoni Skont ir-Regolament Orizzontali tal-PAK il-ġdid, qafas ġuridiku ġdid għall-interruzzjonijiet u s-sospensjonijiet tal-fondi tal-PAK daħal fis-seħħ fl-2014 u se jsaħħaħ is-setgħat tal-Kummissjoni sabiex tissospendi l-iffinanzjar tal-UE f’każijiet fejn ir-riskji ta’ pagamenti irregolari ġew identifikati. Għaldaqstant, il-Kummissjoni tista’ tnaqqas jew tissospendi pagamenti mensili (FAEG) jew interim (FAEŻR) fejn “wieħed mill-komponenti ewlenin tas-sistema ta’ kontroll nazzjonali inkwistjoni jew aktar ma jkunux jeżistu jew ma jkunux effettivi minħabba l-gravità jew il-persistenza tan-nuqqasijiet li jkunu nstabu” (jew ikun hemm nuqqasijiet serji simili fis-sistema għall-irkupru ta’ pagamenti irregolari) u: - in-nuqqasijiet huma ta’ natura kontinwa u diġà kienu r-raġuni għal mill-inqas żewġ deċiżjonijiet ta’ korrezzjoni finanzjarja, jew - il-Kummissjoni tikkonkludi li l-Istat Membru kkonċernat mhuwiex f’pożizzjoni li jimplimenta l-miżuri ta’ rimedju neċessarji fil-futur immedjat, f’konformità ma’ pjan ta’ azzjoni b’indikaturi ċari tal-progress, li għandhom jiġu stabbiliti f’konsultazzjoni mal-Kummissjoni. Għall-FAEG, billi skont ir-regoli l-ġodda, il-pagamenti mensili għall-Istati Membri jistgħu jitkomplew sakemm jiġu ssodisfati l-kondizzjonijiet għal deċiżjoni ta’ sospensjoni, ir-ritmu tal-pagamenti mensili ma jippermettux l-użu ta' proċedura ta' interruzzjoni. Madankollu, għall-FAEŻR, ir-Regolament il-ġdid dwar Dispożizzjonijiet Komuni (RDK) jipprevedi wkoll l-interruzzjoni ta’ pagamenti interim mill-Uffiċjal Awtorizzanti b’Delega (jiġifieri d-Direttur Ġenerali) bħala għodda addizzjonali, ħafifa u reattiva f’każ ta’ tħassib dwar il-legalità u r-regolarità tal-pagamenti. It-taħlit taż-żewġ azzjonijiet preventivi (l-interruzzjoni għall-FAEŻR, is-sospensjoni għaż-żewġ Fondi) u l-korrezzjonijiet finanzjarji netti se jippermettu li l-Kummissjoni taġixxi fil-pront u b'mod effettiv u jipproteġi l-baġit tal-UE: ma jsiru l-ebda pagamenti ġodda jew jitnaqqsu sal-livell tar-riskju stmat matul is-sospensjoni; il-pagamenti irregolari li diġà saru se jkunu kompletament koperti permezz ta’ korrezzjonijiet finanzjarji netti. 5.5. Koeżjoni 5.5.1 Is-sitwazzjoni sal-2013 Minħabba l-qafas ġuridiku, għall-Politika ta' Koeżjoni, il-korrezzjonijiet finanzjarji netti li jwasslu għar-ritorn ta’ ammonti mħallsa preċedentement fil-baġit tal-UE kienu ġeneralment l-eċċezzjoni. Madankollu, kif jidher fit-Tabella 5.2, fl-2013 saru EUR 570 miljun f'korrezzjonijiet finanzjarji u rkupri minn Stati Membri li ġew ittrattati bħala dħul assenjat taħt il-politika ta’ Koeżjoni. Din hija żieda kbira mill-2012 (EUR 63 miljun) u hija dovuta għal għadd ta’ fatturi. Għall-FSE fl-2013, l-ammont ta’ korrezzjonijiet finanzjarji implimentati permezz ta’ ordni ta’ rkupru kien jammonta għal EUR 282 miljun. Fl-2013 kien hemm aktar irkupri li saru prinċipalment minħabba l-għeluq tal-programmi 1994-1999 (EUR 153 miljun) u l-aktar programmi kumplessi 2000-2006 (EUR 82 miljun) relatati ma’ Spanja. Għall-FEŻR 1994-1999 l-ammonti rimborżati mill-Istati Membri żdiedu minn EUR 0,5 miljun fl-2012 għal EUR 22 miljun fl-2013, prinċipalment minħabba l-għeluq ta’ xi programmi antiki pendenti tal-Italja (EUR 14,6 miljun) u l-Belġju (EUR 7,5 miljun). Għall-FEŻR 2000-2006 l-ammonti rrapportati żdiedu minn EUR 34 miljun fl-2012 għal EUR 170 miljun fl-2013, prinċipalment minħabba l-għeluq tal-programmi FEŻR tal-Italja (EUR 82 miljun) u Spanja (EUR 80 miljun). L-ammonti li jifdal jirrigwardaw il-Gwida FAEGG u SFGS/FES. 5.5.2 Titjib ippjanat għall-perjodu 2014-2020 Ġie introdott tibdil importanti għall-perjodu ta' programmazzjoni 2014-2020: taħt ċerti kundizzjonijiet stabbiliti fl-Artikolu 145(6) tar-RDK, il-Kummissjoni trid tadotta deċiżjoni li tapplika korrezzjoni finanzjarja netta. F’każijiet bħal dawn il-possibbiltà attwali għall-Istat Membru sabiex jaċċetta l-korrezzjoni u juża mill-ġdid il-fondi tal-UE inkwistjoni titneħħa, filwaqt li l-korrezzjonijiet finanzjarji netti ġew applikati biss f’każijiet eċċezzjonali qabel il-perjodu 2014-2020 taħt il-Politika ta’ Koeżjoni. L-ewwel nett, l-obbligu li timponi korrezzjonijiet finanzjarji netti fil-perjodu 2014-2020 għalhekk se jintroduċi inċentiv addizzjonali fuq in-naħa tal-Istati Membri sabiex ikomplu jtejbu l-ġestjoni u l-kontroll tagħhom billi dawn il-korrezzjonijiet se jnaqqsu l-fondi allokati għal Stat Membru partikulari meta nuqqasijiet serji li ma kinux instabu, irrappurtati u lanqas ikkoreġuti qabel fuq il-livell ta’ Stat Membru, ikunu skoperti minn awditi tal-UE. It-tieni nett, bil-proċeduri l-ġodda ta’ kontroll finanzjarju 2014-2020, l-Istati Membri se jkollhom inċentivi qawwija sabiex iwettqu kontrolli fil-ħin, effettivi u robusti, inkluż verifiki u awditi ta’ ġestjoni, qabel iċ-ċertifikazzjoni tal-kontijiet tal-programm annwali. Meta tistabbilixxi l-kontijiet, id-dikjarazzjoni tar-responsabbiltajiet ta’ ġestjoni u l-opinjoni tal-awditjar, l-awtoritajiet tal-programm għandhom jiksbu aċċertament raġonevoli permezz ta’ dawn il-proċeduri ta’ kontroll li l-irregolaritajiet materjali kollha ġew ikkoreġuti u li n-nuqqasijiet serji possibbli, f'kull livell tas-sistema ta’ ġestjoni u kontroll, ġew indirizzati jew qed jiġu indirizzati. L-awtoritajiet tal-awditjar se jkollhom rwol imsaħħaħ fil-preżentazzjoni ta' opinjonijiet tal-awditjar kull sena għal kull programm: l-opinjonijiet tal-awditjar tagħhom se jkunu bbażati fuq riskji ta' erruri residwi fin-nefqa inklużi fil-kontijiet wara korrezzjonijiet applikati għan-nefqa ċċertifikata fil-kontijiet mill-awtoritajiet taċ-ċertifikazzjoni, b'riżultat tal-awditi u l-kontrolli kollha qabel ma jingħalqu l-kontijiet. Ir-rati ta’ erruri residwi rrappurtati mill-Istati Membri se jiġu vvalutati u vvalidati mid-DĠs tal-Kummissjoni meta jitħejjew ir-Rapporti Annwali tal-Attività tagħhom. Fi ħdan iċ-ċiklu ta’ ġestjoni finanzjarja ġdid, il-15 ta’ Frar wara kull sena fiskali[11] hija d-data ta' skadenza għall-applikazzjoni tad-dispożizzjoni l-ġdida dwar korrezzjonijiet finanzjarji netti fir-rigward tan-nefqa tas-sena fiskali preċedenti. Sa dik id-data, l-Istati Membri jridu jippreżentaw il-kontijiet tal-programm lill-Kummissjoni, id-dikjarazzjoni tar-responsabbiltajiet ta' ġestjoni, l-opinjoni tal-awditjar u r-rapporti korrispondenti. Dan ifisser li kull ħidma ta' kontroll nazzjonali u ta’ verifika għandha tkun iffinalizzata sabiex l-Istati Membri jkunu jistgħu jiċċertifikaw il-legalità u r-regolarità tan-nefqa inkluża fil-kontijiet annwali tagħhom. Korrezzjonijiet finanzjarji għal irregolaritajiet/nuqqasijiet identifikati qabel il-15 ta’ Frar ta’ kull sena Ir-regoli tal-perjodu ta’ programmazzjoni 2014-2020 dwar korrezzjonijiet finanzjarji għal irregolaritajiet identifikati qabel il-15 ta’ Frar ta’ kull sena huma simili għal dawk tal-perjodu ta’ programmazzjoni 2007-2013. L-objettiv huwa li jinżamm inċentiv għall-Istati Membri sabiex jidentifikaw u jikkoreġu l-irregolaritajiet huma stess, u għalhekk sabiex jeskludu ammonti irregolari min-nefqa ddikjarata lill-Kummissjoni, u b’hekk jiġi evitat telf ta’ fondi tal-UE. In-nefqa rregolari misjuba permezz ta' verifiki jew awditi nazzjonali għandha titnaqqas mill-kontijiet li għandhom jintbagħtu lill-Kummissjoni sal-15 ta’ Frar ta’ kull sena. Jekk jagħmel dan, l-Istat Membru se jkun jista' juża mill-ġdid l-ammonti ikkoreġuti b'dan il-mod għal operazzjonijiet ġodda eliġibbli taħt il-programm, bħal fil-perjodu ta’ programmazzjoni 2007-2013. Fil-każijiet ta’ awditi tal-UE mwettqa fuq in-nefqa qabel ma jiġu ppreżentati l-kontijiet iċċertifikati lill-Kummissjoni u li jiskopru irregolaritajiet li jeħtieġu korrezzjonijiet finanzjarji, hemm żewġ xenarji possibbli, bħalma hu l-każ attwalment: (1) Jekk l-Istat Membru jaqbel dwar il-korrezzjoni finanzjarja li għandha ssir u jieħu azzjoni, huwa jkun jista’ juża mill-ġdid l-ammonti kkoreġuti għal operazzjonijiet ġodda eliġibbli (l-Artikolu 145(4) tar-RDK); (2) Jekk l-Istat Membru ma jaqbilx, il-Kummissjoni tadotta deċiżjoni ta’ korrezzjoni finanzjarja, wara l-proċedura kontradittorja prevista fl-Artikolu 145 tar-RDK. Din il-korrezzjoni finanzjarja dejjem se tkun netta u l-allokazzjoni tal-programm u tal-Istat Membru jitnaqqsu b’mod proporzjonali. L-Istati Membri mhux se jkunu kapaċi jużaw dan l-ammont mill-ġdid. Il-valutazzjoni tal-Kummissjoni tal-legalità u r-regolarità abbażi tal-kontijiet, l-opinjoni tal-awditjar u d-dokumenti ta’ akkumpanjament sottomessi sal-15 ta’ Frar ta’ kull sena L-introduzzjoni tad-dispożizzjoni l-ġdida dwar ir-rappurtar annwali mill-Istati Membri u dwar il-korrezzjonijiet finanzjarji netti timplika bidliet fil-mod kif il-Kummissjoni se twettaq ir-responsabbiltajiet tagħha. Il-Kummissjoni se tivvaluta u tanalizza l-opinjonijiet tal-awditjar (l-elementi relatati mat-tħaddim tas-sistemi u l-legalità u r-regolarità) u r-rapporti annwali ta’ kontroll, inkluż ir-rati ta' erruri rrappurtati, kif ukoll id-dikjarazzjonijiet tar-responsabbiltajiet ta' ġestjoni u s-sommarji annwali, fi żmien tliet xhur minn meta tirċievi d-dokumenti pprovduti sal-15 ta’ Frar. Abbażi ta’ dan, il-Kummissjoni se tagħmel il-valutazzjoni tar-riskju tagħha u tistabbilixxi l-pjan tal-awditu li jiddetermina l-awditi meħtieġa bbażati fuq ir-riskju mmirati lejn il-programmi magħżula b’riskju għoli. Il-Kummissjoni se twettaq l-awditi tagħha bbażati fuq ir-riskju sal-aħħar tas-sena kalendarja li fiha l-Istat Membru ssottometta l-opinjonijiet tal-awditjar, id-dikjarazzjonijiet tar-responsabbiltajiet ta' ġestjoni u dokumenti relatati. Hija se teżamina, permezz ta’ xogħol ta' awditjar tad-dokumenti u fuq il-post tax-xogħol u t-twettiq mill-ġdid ta’ kampjuni ta’ awditi nazzjonali inkluż fil-livell ta’ operazzjonijiet, jekk l-informazzjoni rapportata hijiex affidabbli u għaldaqstant tikkostitwixxix bażi adegwata għall-assigurazzjoni dwar il-legalità u r-regolarità. Se tingħata prijorità lill-programmi tal-awditjar li għandhom impatt materjali fuq il-pagamenti tal-Kummissjoni għall-fond korrispondenti fis-sena fiskali. Se jittieħed kont ukoll tal-prestazzjoni tal-passat tal-awtoritajiet tal-Istati Membri fil-kriterji bbażati fuq ir-riskju għad-definizzjoni tal-prijoritajiet tal-awditjar. Identifikazzjoni mill-awditi tal-UE ta’ irregolaritajiet li jindikaw nuqqas serju wara l-15 ta’ Frar ta’ kull sena Jekk l-awditi tal-UE (il-Kummissjoni inkluż l-OLAF jew l-ECA) imwettqa wara l-15 ta’ Frar ta’ kull sena jikxfu irregolaritajiet li juru nuqqas serju li jaffettwa s-sena fiskali korrispondenti, il-Kummissjoni għandha l-obbligu li tieħu deċiżjoni formali li tapplika korrezzjoni finanzjarja, jekk il-kondizzjonijiet definiti fir-Regolament ikunu ssodisfati. Il-Kummissjoni ma għandha l-ebda setgħa diskrezzjonali fil-qasam. Il-korrezzjoni finanzjarja li tirriżulta dejjem se tkun netta. Dan ifisser li l-allokazzjoni għall-programm u l-allokazzjoni totali tal-Istat Membru inkwistjoni se jitnaqqsu awtomatikament bl-ammont tal-korrezzjoni, anke jekk matul il-proċedura kontradittorja l-Istat Membru jaċċetta r-riżultat tal-awditjar u jaqbel mal-korezzjoni finanzjarja. B'konsegwenza ta' dan ma hemm l-ebda possibbiltà li l-Istat Membru kkonċernat juża mill-ġdid l-ammont soġġett għal din il-korrezzjoni finanzjarja netta fi programm ieħor. Il-kundizzjonijiet stipulati fir-Regolament li jobbligaw lill-Kummissjoni sabiex tapplika l-korrezzjonijiet finanzjarji netti huma dawn li ġejjin: - L-irregolaritajiet osservati fl-awditi tal-UE juru nuqqas serju li jaffettwa perjodu kontabilistiku li għalih l-Istat Membru ppreżenta dikjarazzjoni tar-responsabbiltajiet ta' ġestjoni u opinjoni tal-awditjar li ma identifikatx il-problema. - Wara l-15 ta’ Frar u qabel id-detezzjoni mill-awditi tal-UE, l-Istat Membru ma identifikax il-problema f’rapporti oħrajn tal-awditjar ippreżentati lill-Kummissjoni (bil-miżuri xierqa) jew ma ħax il-miżuri ta’ rimedju xierqa. Meta l-kundizzjonijiet għal korrezzjoni finanzjarja netta jkunu ssodisfati, l-Istat Membru se jkollu d-dritt li jippreżenta l-osservazzjonijiet tiegħu fi żmien xahrejn[12], u kull evidenza għall-awditjar addizzjonali f’seduta ta’ smigħ, qabel ma tiġi adottata d-deċiżjoni għal korrezzjoni finanzjarja mill-Kummissjoni. Fl-aħħar nett, indipendentement minn jekk l-Istat Membru eventwalment jaċċettax il-pożizzjoni tal-Kummissjoni jew le rigward il-korrezzjoni finanzjarja mitluba, il-Kummissjoni trid tadotta deċiżjoni formali fi żmien sitt xhur mis-smigħ mal-Istat Membru. Skont ir-RDK, il-Kummissjoni għandha s-setgħa li tistabbilixxi regoli dettaljati dwar il-kriterji għall-valutazzjoni tal-funzjonament tas-sistemi ta’ ġestjoni u kontroll f’att delegat, inkluż it-tipi ewlenin ta’ nuqqasijiet serji, il-kriterji għall-istabbiliment tal-livell ta’ korrezzjoni finanzjarja li għandha tiġi applikata u l-kriterji għall-applikazzjoni ta’ korrezzjonijiet finanzjarji b'rati fissi jew estrapolati. L-att delegat adottat fit-3 ta’ Marzu 2014 (ir-Regolament Delegat tal-Kummissjoni (UE) Nru 480/2014) huwa bbażat fuq il-qafas għall-valutazzjoni tar-rekwiżiti ewlenin tas-sistemi ta’ ġestjoni u kontroll, u għall-istabbiliment tal-livell ta’ korrezzjonijiet b’rata fissa. Il-Kummissjoni għalhekk għandha bażi ġuridika aktar b’saħħitha meta mqabbla mal-perjodu ta’ programmazzjoni attwali li kien jinkludi elementi simili taħt nota ta’ gwida li ma torbotx legalment. Barra minn hekk, il-kriterji għall-valutazzjoni u l-livelli ta’ korrezzjonijiet b’rata fissa se jkunu magħrufa sew minn qabel lill-partijiet interessati kollha tal-programm. L-approċċ previst mill-att delegat huwa li l-Kummissjoni tikkonkludi dwar l-eżistenza ta’ nuqqas serju fuq il-bażi tal-valutazzjoni tagħha tar-rekwiżiti ewlenin tas-sistema meta mill-inqas wieħed mir-rekwiżiti ewlenin tas-sistema prinċipali jew tnejn mir-rekwiżiti ewlenin l-oħrajn tas-sistema jitqiesu li jaħdmu parzjalment jew li ma jaħdmux. F’każijiet bħal dawn, hija se tapplika korrezzjoni finanzjarja b’rata fissa, sakemm l-Istat Membru ma jkunx jista’ jipprovdi, fi żmien erba’ xhur, stima aktar preċiża tar-riskju permezz tal-awditjar ta’ kampjun xieraq u rappreżentattiv tan-nefqa kkonċernata bħala bażi għall-korrezzjoni estrapolata. Jinżammu l-perċentwali ta’ korrezzjoni b’rata fissa diġà applikati matul perjodi ta’ programmazzjoni preċedenti, jiġifieri 5 %, 10 %, 25 % u 100 %. Dan l-approċċ ġie kkonfermat mill-ġurisprudenza tal-Qorti tal-Ġustizzja. Madankollu d-deċiżjoni li jiġi applikat kull livell ta’ korrezzjoni finanzjarja trid tieħu kont tal-proporzjonalità u tar-riskju residwu għall-baġit tal-UE, kif meħtieġ fir-RDK. Għalhekk, meta l-applikazzjoni ta’ rata fissa stabbilita b'mod konformi mal-att delegat tkun sproporzjonata, il-Kummissjoni tapplika livell imnaqqas ta’ korrezzjoni b’rata fissa. Livell ogħla ta’ korrezzjoni għal nuqqasijiet ripetuti Meta l-istess nuqqasijiet jiġu osservati fl-awditi tal-UE minkejja korrezzjoni finanzjarja preċedenti, il-Kummissjoni inkludiet dispożizzjoni fl-att delegat li tippermetti rata ogħla ta’ korrezzjoni milli fil-każ tal-ewwel korrezzjoni. Dan huwa messaġġ ċar lill-Istati Membri li jeħtieġ li jiġi żgurat aġġustament rapidu u permanenti tas-sistemi ta’ ġestjoni u kontroll tagħhom ladarba jinstab nuqqas serju. Miżuri oħrajn diġà fis-seħħ se jkomplu japplikaw Iż-żewġ possibbiltajiet ġodda offruti fil-qafas regolatorju msaħħaħ għall-2014-2020 kif deskritt hawn fuq, jiġifieri l-possibbiltà li jiġu imposti korrezzjonijiet finanzjarji netti, u l-introduzzjoni tal-pakkett annwali ta’ assigurazzjoni, se jingħaqdu flimkien mat-tkomplija tal-politika stretta eżistenti dwar interruzzjonijiet u sospensjonijiet, u t-tħeġġiġ qawwi tal-użu tal-opportunitajiet kollha ta’ simplifikazzjoni. Dan għandu jirriżulta f’aktar titjib tal-implimentazzjoni tal-politika ta’ Koeżjoni fil-perjodu ta’ programmazzjoni l-ġdid. 6. MIŻURI PREVENTIVI 6.1. Agrikoltura Għall-Agrikoltura, kif ukoll l-azzjoni korrettiva tal-Kummissjoni permezz tal-korrezzjonijiet finanzjarji netti, l-Istati Membri daħħlu fis-seħħ strutturi u proċeduri sabiex tipproteġi l-baġit tal-UE. Kif spjegat fit-Taqsima 5.4.3 hawn fuq, skont ir-Regolament Orizzontali tal-PAK il-ġdid, fl-2014 se jidħol fis-seħħ qafas ġuridiku ġdid għal interruzzjonijiet u sospensjoni tal-fondi tal-PAK. Barra minn hekk, ġiet stabbilita struttura amministrattiva obbligatorja fil-livell tal-Istati Membri: · Il-ġestjoni u l-kontroll tan-nefqa hija fdata lill-aġenziji tal-ħlas iddedikati, li jridu jkunu akkreditati mill-Istat Membru qabel l-operazzjonijiet tagħhom fuq il-bażi ta’ sett komprensiv ta’ kriterji tal-akreditazzjoni stabbiliti fil-liġi tal-UE. Il-konformità tal-aġenziji tal-ħlas ma' dawn il-kriterji hija soġġetta għal reviżjoni dettaljata minn korp tal-awditjar estern, kif ukoll għal superviżjoni kontinwa mill-awtorità nazzjonali kompetenti, u jeżistu proċeduri ċari dwar kif għandha tiġi indirizzata u rrimedjata kull problema. · Barra minn hekk, il-kapijiet ta' kull aġenzija tal-pagamenti huma mitluba jipprovdu dikjarazzjoni ta' assigurazzjoni annwali li tkopri l-kompletezza, il-preċiżjoni u l-veraċità tal-kontijiet tal-aġenzija tal-pagamenti, kif ukoll dikjarazzjoni ta' aċċertament dwar il-legalità u r-regolarità tat-tranżazzjonijiet bażi. Dawn id-dikjarazzjonijiet ta’ assigurazzjoni huma vverifikati minn korpi ta’ ċertifikazzjoni indipendenti, li huma meħtieġa li jipprovdu opinjoni fuqhom. Għal dawk l-Istati Membri b’aġenzija tal-pagamenti waħda, din id-dikjarazzjoni ta’ aċċertament riċevuta mid-direttur tal-aġenzija tal-pagamenti, flimkien maċ-ċertifikat u l-opinjoni tal-korp taċ-ċertifikazzjoni, tikkostitwixxi, skont id-definizzjoni tagħha, is-“sommarju annwali” msemmi fl-Artikolu 53(b) tar-Regolament Finanzjarju. L-Istati Membri huma meħtieġa li jistabbilixxu sistemi għal kontrolli ex ante u sanzjonijiet dissważivi: · Għal kull skema ta’ appoġġ ta’ għajnuna ffinanzjata mill-FAEG jew il-FAEŻR, jitwettqu l-verifiki ex ante amministrattivi u fuq il-post u jiġu applikati sanzjonijiet dissważivi f’każ ta’ nuqqas ta’ konformità mill-benefiċjarju. Dawn is-sistemi ta’ kontroll għandhom jiġu applikati mill-aġenziji tal-pagamenti u jkopru fatturi komuni u regoli speċjali mfassla għall-ispeċifikazzjonijiet ta’ kull sistema ta’ għajnuna. Huma mfasslin biex jipprevedu kontrolli amministrattivi ex ante eżawrjenti ta’ 100 % tal-applikazzjonijiet għall-għajnuna, kontroverifiki ma’ bażijiet tad-dejta oħrajn fejn xieraq, kif ukoll verifiki fuq il-post ta’ pagamenti bil-quddiem fuq kampjun ta’ tranżazzjonijiet li jvarjaw minn 1 % sa 100 % tal-popolazzjoni, skont ir-riskju marbut mas-sistema kkonċernata. Jekk il-verifiki fuq il-post jiżvelaw għadd kbir ta’ irregolaritajiet, iridu jitwettqu kontrolli addizzjonali. · F’dan il-kuntest, l-aktar sistema importanti hija s-SIAK, li kopriet 92 % tan-nefqa tal-FAEG fis-sena finanzjarja 2013 (91,4 % fl-2012). Sa fejn ikun possibbli, is-SIAK tintuża wkoll biex jimmaniġġjaw u jikkontrollaw miżuri ta’ Żvilupp Rurali relatati ma’ ħbula tal-art jew bhejjem, li ammontaw għal 44,7 % tal-pagamenti skont il-FAEŻR fl-2013. Għaż-żewġ Fondi, is-SIAK tkopri 81,4 % tan-nefqa totali fl-2013. · Fil-leġiżlazzjoni hemm previst rappurtar dettaljat mill-Istati Membri lill-Kummissjoni dwar il-verifiki mwettqa minnhom u dwar is-sanzjonijiet applikati . Is-sistema ta’ rappurtar tippermetti kalkolu, għall-iskemi ta’ għajnuna ewlenin, tal-livell ta’ żbalji li sabu l-Istati Membri fil-livell tal-benefiċjarji finali. L-eżattezza tal-informazzjoni statistika rrappurtata u l-kwalità tal-verifiki fuq il-post sottostanti hija vverifikata u vvalidata wkoll mill-korpi taċ-ċertifikazzjoni għal għajnuniet diretti u miżuri ta’ Żvilupp Rurali. L-aħħar rapporti mill-Istati Membri jiżvelaw l-effett preventiv tal-kontrolli mwettqa ex ante amministrattivi u fuq il-post : Tabella 6.1: Il-korrezzjonijiet proprji tal-Istati Membri applikati qabel ma jiġu eżegwiti l-pagamenti lill-benefiċjarji miljuni ta' EUR Stat Membru || Interventi fis-suq FAEG || Pagamenti Diretti FAEG || FAEŻR || Total 2013 Il-Belġju || 0.33 || 1.00 || 0.81 || 2.14 Il-Bulgarija || 2.14 || 9.31 || 5.60 || 17.05 Ir-Repubblika Ċeka || 0.70 || 0.23 || 1.34 || 2.27 Id-Danimarka || 0.12 || 1.35 || 0.78 || 2.25 Il-Ġermanja || 4.26 || 5.52 || 7.57 || 17.35 L-Estonja || 0.03 || 0.40 || 1.94 || 2.37 L-Irlanda || 0.00 || 1.73 || 0.79 || 2.52 Il-Greċja || 0.24 || 6.03 || 3.53 || 9.80 Spanja || 23.75 || 4.03 || 19.37 || 47.15 Franza || 19.13 || 2.90 || 3.79 || 25.82 Il-Kroazja || 0.00 || 0.00 || 0.00 || 0.00 L-Italja || 1.93 || 18.38 || 7.58 || 27.89 Ċipru || 0.00 || 0.64 || 0.22 || 0.86 Il-Latvja || 0.00 || 1.78 || 1.92 || 3.70 Il-Litwanja || 0.07 || 0.78 || 3.00 || 3.85 Il-Lussemburgu || 0.00 || 0.04 || 0.09 || 0.13 L-Ungerija || 4.02 || 6.43 || 5.08 || 15.52 Malta || 0.02 || 0.01 || 0.08 || 0.11 Il-Pajjiżi l-Baxxi || 21.76 || 0.56 || 2.26 || 24.57 L-Awstrija || 0.78 || 0.80 || 3.49 |